title: 2002 m. birželio 10 d. Europos Parlamento Ir Tarybos Sprendimas Nr. 1145/2002/EB dėl užimtumą skatinančių Bendrijos priemoniųTekstas svarbus EEE.

text:
Svarbus teisinis pranešimas

|

32002D1145

Oficialusis leidinys L 170 , 29/06/2002 p. 0001 - 0006

		Europos Parlamento Ir Tarybos sprendimas Nr. 1145/2002/EB2002 m. birželio 10 d.dėl užimtumą skatinančių Bendrijos priemonių(tekstas svarbus EEE)EUROPOS PARLAMENTAS IR EUROPOS SĄJUNGOS TARYBA,atsižvelgdami į Europos bendrijos steigimo sutartį, ypač į jos 129 straipsnį,atsižvelgdami į Komisijos pasiūlymą [1],atsižvelgdami į Ekonomikos ir socialinių reikalų komiteto nuomonę [2],atsižvelgdami į Regionų komiteto nuomonę [3],laikydamiesi Sutarties 251 straipsnyje nustatytos tvarkos [4], atsižvelgiant į 2002 m. balandžio 3 d. Taikinimo komiteto patvirtintą bendrą tekstą,kadangi:(1) Sutarties 3 straipsnis numato, kad tarp Bendrijos veiklos sričių yra skatinimas derinti valstybių narių užimtumo politiką, kad sukūrus suderintą užimtumo strategiją ji taptų veiksmingesnė.(2) 1997 m. lapkričio 20 ir 21 d. Liuksemburge įvykęs neeilinis Europos Vadovų Tarybos posėdis užimtumo klausimais paskelbė bendrą užimtumo strategiją — Europos užimtumo strategiją, apimančią valstybių narių užimtumo politikos derinimą pagal visuotinai sutartas užimtumo politikos gaires (Liuksemburgo procesas), suderintos makroekonominės politikos tęsimą ir plėtrą bei veiksmingos vidaus rinkos plėtrą, kad būtų padėtas subalansuoto augimo, naujo dinamizmo ir pasitikėjimo atmosferos, padedančios didinti užimtumą, pagrindas. Ši strategija taip pat numato, kad turi būti sistemingiau naudojamasi visa užimtumui skatinti skirta Bendrijos politika, t. y. tiek bendrąja, tiek paramos politika.(3) 2000 m. kovo 23 ir 24 d. Lisabonos Europos Vadovų Taryba sutarė dėl naujo strateginio Sąjungos uždavinio — sukurti konkurencingą ir dinamišką žiniomis paremtą ekonomiką, pajėgią išsaugoti ekonominį augimą, sukuriant daugiau bei geresnių darbų vietų, ir padidinti socialinę sanglaudą, nes taip būtų atkurtos sąlygos visiškam užimtumui. Dėl to ji nustatė naujus tikslus ir gaires, kuriuos įtraukė į naują atvirą koordinavimo visas lygiais metodą, kartu labiau sustiprindama Europos Vadovų Tarybos vadovaujantį ir koordinuojantį vaidmenį, kad būtų užtikrinta nuoseklesnė strateginė pažangos kryptis bei veiksminga jos priežiūra. Be to, ji paprašė, kad būtų atlikta tarpinė Liuksemburgo proceso analizė, kuri suteiktų naują impulsą, papildydama užimtumo politikos gaires naujais konkretesniais tikslais, kuriais būtų įtvirtinti glaudesni ryšiai su kitomis atitinkamomis politikos sritimis.(4) Vienas iš Europos užimtumo strategijos privalumų yra tas, kad valstybės narės bendradarbiauja užimtumo politikos klausimais, pasilikdamos sau teisę priimti sprendimus, kurie atitinka jų konkrečią padėtį. Kitas privalumas yra tas, kad valstybės viena iš kitos semiasi patirties, įskaitant būdus, kaip įtraukti socialinius partnerius, vietos ir regionines valdžios institucijas.(5) Europos Vadovų Taryba yra ne kartą nurodžiusi, kad turėtų būti apibrėžta ir renkama palyginamoji ir patikima statistika bei rodikliai užimtumo ir darbo rinkos srityse.(6) 2000 m. sausio 24 d. Tarybos sprendimu 2000/98/EB dėl Užimtumo komiteto įsteigimo [5] siekiama skatinti derinti valstybių narių užimtumo ir darbo rinkos politiką.(7) 1998 m. vasario 23 d. Tarybos sprendimas 98/171/EB dėl Bendrijos veiklos sričių, susijusių su analize, moksliniais tyrimais ir bendradarbiavimu užimtumo ir darbo rinkos srityje [6], kuriame buvo numatyta tokia veikla, 2000 m. gruodžio 31 d. neteko galios.(8) Šiuo sprendimu turėtų būti tęsiamos ir plėtojamos veiklos rūšys, pradėtos remiantis Sprendimu 98/171/EB. Įgyvendindama šiame sprendime nurodytas veiklos rūšis, Komisija turėtų visapusiškai atsižvelgti į programos, įvykdytos remiantis Sprendimu 98/171/EB, rezultatus.(9) Priemonės, būtinos šiam sprendimui įgyvendinti, turėtų būti patvirtintos remiantis 1999 m. birželio 28 d. Tarybos sprendimu 1999/468/EB, nustatančiu Komisijos naudojimosi jai suteiktais įgyvendinimo įgaliojimais tvarką [7].(10) Šiuo sprendimu visam veiklos laikotarpiui yra nustatomas finansinis paketas, kuris yra pagrindinis biudžeto institucijos informacijos šaltinis, kaip apibrėžta 1999 m. gegužės 6 d. Europos Parlamento, Tarybos ir Komisijos tarpinstitucinio susitarimo dėl biudžetinės drausmės ir biudžetinės procedūros gerinimo [8] 33 punkte, metinės biudžetinės procedūros metu,NUSPRENDĖ:1 straipsnisBendrijos veiklos sričių nustatymasBendrijos veikla, susijusi su analize, moksliniais tyrimais ir bendradarbiavimu tarp valstybių narių užimtumo ir darbo rinkos srityse, vykdoma nuo 2002 m. sausio 1 d. iki 2006 m. gruodžio 31 d.2 straipsnisPrincipai1. Šiame sprendime minima veikla yra ta, kuri yra tiesiogiai susijusi su Sutarties VIII antraštinės dalies įgyvendinimu.2. Veikla turi padėti pasiekti naujuosius Lisabonos Europos Vadovų Tarybos nustatytus uždavinius, kurie leidžia Bendrijai iš naujo nustatyti visiško užimtumo sąlygas.3 straipsnisTikslai1. Šia veikla siekiama:a) paremti suderintą požiūrį į Bendrijos užimtumo politiką, taip siekiant įgyvendinti bendrą Lisabonos Europos Vadovų Tarybos nustatytą tikslą — padidinti užimtumo lygį;b) analizuojant, stebint ir remiant valstybėse narėse vykdomus veiksmus, padėti sukurti suderintą užimtumo strategiją, deramai atsižvelgiant į valstybių narių atsakomybę šioje srityje;c) parengti į ateitį orientuotą Europos užimtumo strategiją, jos laikytis ir ją įvertinti;d) skatinti valstybes nares bendradarbiauti analizuojant, atliekant mokslinius tyrimus ir stebint darbo rinkos politiką;e) nustatyti geriausią praktiką ir skatinti keistis informacija bei patirtimi;f) suformuoti Europos užimtumo strategijos požiūrį ir jos turinį, įskaitant bendradarbiavimo su socialiniais partneriais ir atitinkamomis vietos ir regioninės valdžios institucijomis būdus, irg) įgyvendinti aktyvią informacijos politiką, atitinkančią visuomenės keliamus skaidrumo reikalavimus ir pripažįstančią, kad svarbu užtikrinti, jog Europos piliečiai gautų visą informaciją apie visus Europos užimtumo strategijos aspektus. Tai galima pasiekti pirmiausia konkrečiomis informacijos priemonėmis, kurios pagilintų bendrą supratimą apie Europos užimtumo strategiją, ir parengiant Užimtumo paketą, įskaitant nacionalinius užimtumo veiksmų planus, jų vertinimus, pateiktus bendrojoje užimtumo ataskaitoje, su kuriais — dažniausiai internetu — galėtų susipažinti plačioji visuomenė.2. Šių veiklos rūšių analizė turi būti kuo labiau suskirstyta pagal lytis.4 straipsnisBendrijos priemonės1. Atsižvelgiant į 2 straipsnyje išdėstytus principus ir siekiant įgyvendinti 3 straipsnyje minėtus tikslus, Bendrijos priemonės apima šią veiklą:a) užimtumo tendencijų ir pamatinės politikos sąlygų analizę ir įvertinimą; būsimą politikos sričių, svarbių Bendrijai ir valstybėms narėms, kad šios galėtų įvertinti politikos galimybes ir Bendrijos politikos poveikį, analizę; išankstinę naujų politikos klausimų, kylančių rengiant suderintą užimtumo strategiją, analizę ir jų mokslinį tyrimą;b) valstybių narių pastangų rėmimą, šioms nuosekliai ir koordinuotai vertinant savo nacionalinius užimtumo veiksmų planus, įskaitant būdą, kaip jiems įgyvendinti buvo ar gali būti pasitelkti socialiniai partneriai, atitinkamos regioninės ir vietos valdžios institucijos. Specialus vertinimas turi būti baigtas iki metinių užimtumo politikos gairių, patvirtintų atsižvelgiant į Liuksemburgo procesą, taikymo pirmojo laikotarpio pabaigos;c) kiekybinį ir kokybinį bendrą Europos užimtumo strategijos rezultatų įvertinimą, įskaitant naudojamos metodikos veiksmingumo įvertinimą, taip pat analizę, ar Europos užimtumo strategija atitinka bendrąją ekonominę politiką bei kitas politikos sritis;d) valstybių narių patirties sutelkimą ir keitimąsi ja, įskaitant kitų valstybių narių veiklos peržiūrą, tiek ramsčių, tiek atskirų gairių atžvilgiu, kaip apibrėžta valstybių narių metinėse užimtumo politikos gairėse. Įgytos žinios ir stiprėjantis bendradarbiavimas padės valstybėms narėms parengti savo užimtumo politiką;e) Europos užimtumo strategijos priežiūrą valstybėse narėse, ypač per Europos užimtumo observatoriją;f) techninį ir mokslinį darbą, būtiną bendrų kokybinių ir kiekybinių rodiklių sukūrimui paremti, statistikos tobulinimą ir pildymą, veiklos rezultatų kriterijų nustatymą ir keitimąsi informacija apie geriausią praktiką;g) Europos Sąjungos Taryboje pirmininkaujančių valstybių indėlio rėmimą, siekiant ypatingą dėmesį sutelkti į prioritetinius Europos užimtumo strategijos elementus, į ypatingos svarbos tarptautinius renginius arba į renginius, kurie rūpi visai Bendrijai ir visoms valstybėms narėms.2. Užsiimant 1 dalyje nurodyta veikla, ypatingas dėmesys bus skiriamas žmonėms, kuriems aktyviai dalyvauti darbo rinkoje trukdo tam tikros kliūtys. Be to, turi būti stengiamasi įtraukti lyčių lygybės principą (ypač tai pasakytina apie lygias moterų ir vyrų galimybes užimtumo srityje ir dalyvavimą darbo rinkoje) ir darbinę veiklą suderinti su šeimos gyvenimu.3. Įgyvendindama 1 dalyje nurodytas priemones, Komisija atsižvelgia į tarptautinių organizacijų, tokių kaip Ekonominio bendradarbiavimo ir plėtros organizacija (OECD) ir Tarptautinė darbo organizacija (ILO), statistinius duomenis, tyrimus ir projektų ataskaitas.4. 1 dalyje nurodyta veikla siekiama užtikrinti, kad visose Europos Sąjungos geografinėse vietovėse gyvenantys žmonės būtų gerai informuoti apie Europos užimtumo strategiją, kad plačioji visuomenė ir suinteresuotos grupės, tokios kaip socialiniai partneriai, vietos ir regioninės valdžios institucijos, ir kiti svarbiausi vietos dalyviai, įskaitant bendrą ir ne pelno sektorių, žinotų, kaip jie galėtų pagerinti ekonomines ir socialines savo vietovės perspektyvas, ir kad šios žinios skatintų juos ir padėtų jiems prisidėti šį tikslą įgyvendinant.Veikla, kuria siekiama skatinti bendradarbiavimą, geriausią praktiką ir novatoriškus požiūrius, gilinti žinias, keistis informacija ir vertinti patirtį, visais lygiais įgyvendinant nacionalinius veiksmų planus, apima:a) visų novatoriškų požiūrių ir priemonių, susijusių su užimtumo strategijos įgyvendinimu ir apimančių vietos ir regioninį lygius, tyrimus;b) keitimąsi patirtimi siekiant propaguoti geriausią praktiką vietos ir regioniniu lygiu;c) Europos užimtumo strategijos įgyvendinimo priemonių, skirtų vietos ir regioniniams partneriams skatinti, tyrimus;d) pirmiau minėtų tyrimų dėl Europos užimtumo strategijos įgyvendinimo rezultatų platinimą, įskaitant vietos ir regioniniu lygiu.5 straipsnisRezultatai4 straipsnyje nurodytos veiklos rezultatais naudojamasi arba jie pagal atitinkamos veiklos rūšį skelbiami:1) Europos užimtumo ataskaitoje ir kituose leidiniuose, darbo dokumentuose, Tarybai, Komisijai ir Užimtumo komitetui teikiamose ataskaitose, įskaitant 4 straipsnio 1 dalies b punkte minėtas Liuksemburgo proceso įvertinimo ataskaitas;2) nacionaliniuose seminaruose, skirtuose nacionaliniams užimtumo veiksmų planams parengti, užimtumo politikos seminaruose ar seminaruose, skirtuose pasirengti svarbiems tarptautiniams renginiams, kuriuose bus svarstomi svarbiausi ir visiems rūpimi klausimai;3) rezultatams skelbti skirtose interneto priemonėse (publikacijose, pokalbiuose ir seminaruose), kurios skatina bendradarbiauti ir keistis informacija.6 straipsnisNuoseklumas ir papildomumasKomisija imasi visų veiksmų, būtinų užtikrinti, kad pagal šį sprendimą įgyvendinamos priemonės atitiktų kitas susijusias ir atitinkamas Bendrijos programas bei iniciatyvas ir jos nesikartotų. Todėl didelis dėmesys bus skiriamas tiek teigiamų, tiek neigiamų visų priemonių, numatytų tokiose susijusiose programose ir iniciatyvose, rezultatų vertinimui, kad vienoje srityje įgytos žinios būtų tuoj pat panaudotos kitoje veikloje. Šiuo tikslu Komisija užtikrina vidaus ryšius su atitinkamomis Bendrijos programomis, iniciatyvomis ir decentralizuotomis agentūromis.7 straipsnisTrečiųjų šalių dalyvavimas1. Veiklos sritys, kuriose gali dalyvauti Europos ekonominės erdvės šalys, asocijuotos Vidurio ir Rytų Europos šalys, Kipras, Malta, Turkija ir Viduržemio jūros regiono šalys, kurios yra Europos Sąjungos partnerės, nustatomos atsižvelgiant į Europos Sąjungos santykius su šiomis šalimis.2. 1 dalyje nurodyto dalyvavimo išlaidas padengia suinteresuotos šalys arba Bendrija iš savo biudžeto dalies, skirtos bendradarbiavimo, asociacijos ar partnerystės sutartims su minėtomis šalimis atitinkamoje srityje įgyvendinti.8 straipsnisĮgyvendinimo priemonės1. Šiam sprendimui įgyvendinti būtinos priemonės, susijusios su toliau nurodytais klausimais, tvirtinamos 9 straipsnio 2 dalyje nurodyta valdymo tvarka:a) bendrosios gairės, skirtos veiklos rūšims ir metiniam darbo planui įgyvendinti;b) lėšų paskirstymas priemonėms;c) Komisijos pasiūlymai dėl finansinės paramos atrankos kriterijų;d) kriterijai, skirti įvertinti tas veiklos rūšis, kurioms skiriama tokia parama, rezultatų platinimo ir perdavimo tvarka.2. Šiam sprendimui įgyvendinti būtinos priemonės, susijusios su visais kitais klausimais, tvirtinamos atsižvelgiant į 9 straipsnio 3 dalyje nurodytą konsultavimosi tvarką.9 straipsnisKomitetas1. Komisijai padeda komitetas.2. Jeigu nuoroda yra daroma į šią dalį, taikomi Sprendimo 1999/468/EB 4 ir 7 straipsniai, atsižvelgiant į minėtojo sprendimo 8 straipsnio nuostatas.Sprendimo 1999/468/EB 4 straipsnio 3 dalyje nustatytas laikotarpis yra du mėnesiai.3. Jeigu nuoroda yra daroma į šią dalį, taikomi Sprendimo 1999/468/EB 3 ir 7 straipsniai, atsižvelgiant į minėtojo sprendimo 8 straipsnio nuostatas.4. Komitetas priima savo darbo tvarkos taisykles.10 straipsnisBendradarbiavimas su kitais komitetaisKad būtų užtikrintas šios veiklos nuoseklumas ir papildomumas su kitomis 6 straipsnyje minėtomis priemonėmis, Komisija 9 straipsnyje nurodytą komitetą reguliariai informuoja apie kitus atitinkamus Bendrijos veiksmus. Prireikus Komisija įtvirtina reguliarų struktūrinį šio komiteto ir komitetų, įsteigtų kitai atitinkamai politikai, priemonėms ir veiksmams įgyvendinti, bendradarbiavimą.11 straipsnisRyšiaiNepažeisdama 8, 9 ir 10 straipsnių, Komisija palaiko būtinus ryšius su Užimtumo komitetu, kad būtų užtikrinta, jog šis komitetas reguliariai ir tinkamai būtų informuojamas apie šiame Sprendime nurodytų veiklos sričių įgyvendinimą.Be to, Komisija, atsižvelgdama į šiame Sprendime nurodytas veiklos sritis, palaiko reikiamus ryšius su Europos Parlamentu ir socialiniais partneriais ir reguliariai keičiasi su jais nuomonėmis. Šiuo tikslu Komisija Europos Parlamentui ir socialiniams partneriams teikia reikiamą informaciją. Komisija informuoja Užimtumo komitetą ir 9 straipsnyje nurodytą komitetą apie Europos Parlamento ir socialinių partnerių nuomonę.12 straipsnisFinansavimas1. Finansinio paketo šiame Sprendime nurodytoms Bendrijos veiklos rūšims įgyvendinti nuo 2002 m. sausio 1 d. iki 2006 m. gruodžio 31 d. dydis yra 55 milijonai eurų.2. Metinius asignavimus, atsižvelgdama į finansinę perspektyvą, tvirtina biudžeto institucija.3. Siekdama abipusės naudos sau ir naudos gavėjams, Komisija gali prašyti techninės ir (arba) administracinės pagalbos ir remti išlaidas.13 straipsnisĮvertinimas ir ataskaitos1. Komisija nustato veiksmų veiksmingumo rodiklius, stebi tarpinius rezultatus, o trečiaisiais metais (laikotarpio vidurys) bei paskutiniųjų metų pradžioje (ex post) atlieka nepriklausomus veiklos vertinimus. Vertinant pirmiausia nustatomas pasiektas poveikis ir išteklių panaudojimo efektyvumas bei pateikiamos rekomendacijos dėl pakeitimų ir galimo veiklos pratęsimo, į kurias atsižvelgiant bus priimtas naujas sprendimas.2. Atliktų veiksmų rezultatus ir įvertinimo ataskaitas Komisija skelbia viešai.3. Atsižvelgdama į įvertinimus, Komisija gali siūlyti veiklą pratęsti.4. Komisija ne vėliau kaip iki 2004 m. gruodžio 31 d. Europos Parlamentui, Tarybai, Ekonomikos ir socialinių reikalų komitetui ir Regionų komitetui pateikia tarpinę veiklos rezultatų ataskaitą, o galutinę ataskaitą — ne vėliau kaip iki 2007 m. gruodžio 31 d. Į šias ataskaitas Komisija įtraukia informaciją apie Bendrijos finansavimą šioms veiklos rūšims, pateikia informaciją apie šios veiklos nuoseklumą ir papildomumą su kitoms susijusiomis programomis, veiksmais ir iniciatyvomis, o taip atitinkamų vertinimų rezultatus.14 straipsnisĮsigaliojimasŠis sprendimas įsigalioja jo paskelbimo Europos Bendrijų oficialiajame leidinyje dieną.Priimta Liuksemburge, 2002 m. birželio 10 d.Europos Parlamento varduPirmininkasP. CoxTarybos varduPirmininkasJ. Piqué I Camps[1] OL C 337 E, 2000 11 28, p. 242.[2] OL C 139, 2001 5 11, p. 30.[3] OL C 144, 2001 5 16, p. 30.[4] 2001 m. vasario 14 d. Europos Parlamento nuomonė (OL C 276, 2001 10 1, p. 53), 2001 m. birželio 25 d. Tarybos bendroji pozicija (OL C 301, 2001 10 26, p. 14) ir 2001 m. spalio 23 d. Europos Parlamento sprendimas (dar nepaskelbtas Oficialiajame leidinyje). 2002 m. balandžio 25 d. Europos Parlamento sprendimas ir 2002 m. gegužės 7 d. Tarybos sprendimas.[5] OL L 29, 2000 2 4, p. 21.[6] OL L 63, 1998 3 4, p. 26.[7] OL L 184, 1999 7 17, p. 23.[8] OL C 172, 1999 6 18, p. 1.--------------------------------------------------


title: 2016 m. balandžio 28 d. Europos Parlamento sprendimas (ES) 2016/1491 dėl Europos elektroninių ryšių reguliuotojų institucijos biuro 2014 finansinių metų sąskaitų uždarymo

text:
14.9.2016

               LT

               Europos Sąjungos oficialusis leidinys

               L 246/178

         EUROPOS PARLAMENTO SPRENDIMAS (ES) 2016/1491
   2016 m. balandžio 28 d.
   dėl Europos elektroninių ryšių reguliuotojų institucijos biuro 2014 finansinių metų sąskaitų uždarymo
   EUROPOS PARLAMENTAS,

               —

               atsižvelgdamas į Europos elektroninių ryšių reguliuotojų institucijos biuro 2014 finansinių metų galutines metines ataskaitas,

               —

               atsižvelgdamas į Audito Rūmų ataskaitą dėl Europos elektroninių ryšių reguliuotojų institucijos biuro 2014 finansinių metų metinių ataskaitų kartu su Biuro atsakymu (1),

               —

               atsižvelgdamas į Audito Rūmų pagal Sutarties dėl Europos Sąjungos veikimo 287 straipsnį pateiktą 2014 finansinių metų sąskaitų patikimumo ir pagal jas atliktų operacijų teisėtumo ir tvarkingumo patikinimo pareiškimą (2),

               —

               atsižvelgdamas į 2016 m. vasario 12 d. Tarybos rekomendaciją dėl patvirtinimo, kad Europos elektroninių ryšių reguliuotojų institucijos biuro valdymo komitetas įvykdė 2014 finansinių metų biudžetą (05584/2016 – C8-0090/2016),

               —

               atsižvelgdamas į Sutarties dėl Europos Sąjungos veikimo 319 straipsnį,

               —

               atsižvelgdamas į 2012 m. spalio 25 d. Europos Parlamento ir Tarybos reglamentą (ES, Euratomas) Nr. 966/2012 dėl Sąjungos bendrajam biudžetui taikomų finansinių taisyklių ir kuriuo panaikinamas Tarybos reglamentas (EB, Euratomas) Nr. 1605/2002 (3), ypač į jo 208 straipsnį,

               —

               atsižvelgdamas į 2009 m. lapkričio 25 d. Europos Parlamento ir Tarybos reglamentą (EB) Nr. 1211/2009 dėl Europos elektroninių ryšių reguliuotojų institucijos (EERRI) ir Biuro įsteigimo (4), ypač į jo 13 straipsnį,

               —

               atsižvelgdamas į 2002 m. lapkričio 19 d. Komisijos reglamentą (EB, Euratomas) Nr. 2343/2002 dėl finansinio pagrindų reglamento, skirto įstaigoms, minėtoms Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento 185 straipsnyje (5),

               —

               atsižvelgdamas į 2013 m. rugsėjo 30 d. Komisijos deleguotąjį reglamentą (ES) Nr. 1271/2013 dėl finansinio pagrindų reglamento, taikomo įstaigoms, nurodytoms Europos Parlamento ir Tarybos reglamento (ES, Euratomas) Nr. 966/2012 208 straipsnyje (6), ypač į jo 108 straipsnį,

               —

               atsižvelgdamas į Darbo tvarkos taisyklių 94 straipsnį ir V priedą,

               —

               atsižvelgdamas į Biudžeto kontrolės komiteto pranešimą (A8–0093/2016),

               1.

               pažymi, kad Europos elektroninių ryšių reguliuotojų institucijos biuro galutinėse metinėse ataskaitose buvo pateikti Audito Rūmų ataskaitos priede nurodyti duomenys;

               2.

               pritaria Europos elektroninių ryšių reguliuotojų institucijos biuro 2014 finansinių metų sąskaitų uždarymui;

               3.

               paveda Pirmininkui perduoti šį sprendimą Europos elektroninių ryšių reguliuotojų institucijos biuro valdymo komitetui, Tarybai, Komisijai ir Audito Rūmams ir pasirūpinti, kad jis būtų paskelbtas Europos Sąjungos oficialiajame leidinyje (L serijoje).

            Pirmininkas

         Martin SCHULZ

            Generalinis sekretorius

         Klaus WELLE

      (1)  OL C 409, 2015 12 9, p. 27.

      (2)  Žr. 1 išnašą.

      (3)  OL L 298, 2012 10 26, p. 1.

      (4)  OL L 337, 2009 12 18, p. 1.

      (5)  OL L 357, 2002 12 31, p. 72.

      (6)  OL L 328, 2013 12 7, p. 42.


title: 2005 m. balandžio 13 d. Europos Parlamento ir Tarybos sprendimas Nr. 649/2005/EB, iš dalies keičiantis Sprendimą Nr. 1419/1999/EB, nustatantį Bendrijos veiksmus dėl Europos kultūros sostinės renginių 2005–2019 m.

text:
4.5.2005

               LT

               Europos Sąjungos oficialusis leidinys

               L 117/20

         EUROPOS PARLAMENTO IR TARYBOS SPRENDIMAS Nr. 649/2005/EB
   2005 m. balandžio 13 d.
   iš dalies keičiantis Sprendimą Nr. 1419/1999/EB, nustatantį Bendrijos veiksmus dėl Europos kultūros sostinės renginių 2005–2019 m.
   EUROPOS PARLAMENTAS IR EUROPOS SĄJUNGOS TARYBA,
   atsižvelgdami į Europos bendrijos steigimo sutartį, ypač į jos 151 straipsnį,
   atsižvelgdami į Komisijos pasiūlymą,
   atsižvelgdami į Regionų komiteto nuomonę (1),
   laikydamiesi Sutarties 251 straipsnyje nustatytos tvarkos (2),
   kadangi:

               (1)

               1999 m. gegužės 25 d. Europos Parlamento ir Tarybos sprendimas Nr. 1419/1999/EB, nustatantis Bendrijos veiksmus dėl Europos kultūros sostinės renginių 2005–2019 m., (3) yra skirtas Europos kultūrų gerovei, įvairovei ir bendroms savybėms išryškinti bei prisidėti prie Europos piliečių savitarpio žinių gilinimo.

               (2)

               Sprendimo Nr. 1419/1999/EB I priede išdėstoma chronologinė seka, kuria valstybės narės gali pateikti kandidatūras šiems renginiams. Šis priedas taikomas tik toms valstybėms, kurios buvo narėmis sprendimo priėmimo metu, t. y. 1999 m. gegužės 25 d.

               (3)

               Sprendimo Nr. 1419/1999/EB 6 straipsnyje teigiama, kad šis sprendimas gali būti persvarstytas, ypač atsižvelgiant į būsimą Europos Sąjungos plėtrą.

               (4)

               Atsižvelgiant į 2004 m. plėtrą, svarbu, kad naujosios valstybės narės lygiai taip pat per trumpą laiką pateiktų kandidatūras „Europos kultūros sostinės“ renginiams nekeičiant esamos valstybių narių sekos, kad nuo 2009 m. iki dabartinių Bendrijos veiksmų pabaigos būtų galima kasmet išrinkti sostines dviejose valstybėse narėse.

               (5)

               Todėl reikėtų atitinkamai iš dalies pakeisti Sprendimą Nr. 1419/1999/EB,

         NUSPRENDĖ:
   1 straipsnis
   Sprendimas Nr. 1419/1999/EB iš dalies keičiamas taip:

               1.

               Įterpiama tokia konstatuojamoji dalis

                           „(12a)

                           Kadangi reikėtų taip atsižvelgti į šio sprendimo finansines pasekmes, kad būtų užtikrintas pakankamas ir tinkamas Bendrijos finansavimas dviejų „Europos kultūros sostinių“ nominavimui;“;

               2.

               2 straipsnio 1 dalis pakeičiama taip:
               „1.   Valstybių narių miestai „Europos kultūros sostine“ nominuojami I priede esančiame sąraše nustatyta seka. Iki 2008 m. imtinai nominuojamas vienas sąraše nurodytos valstybės narės miestas. Nuo 2009 m. nominuojamas vienas kiekvienos sąraše nurodytos valstybės narės miestas. I priede nustatyta chronologinė seka atitinkamų valstybių narių savitarpio susitarimu gali būti pakeista. Kiekviena atitinkama valstybė narė iš eilės pateikia vieno ar kelių miestų kandidatūras Europos Parlamentui, Tarybai, Komisijai ir Regionų komitetui. Šios kandidatūros pateikiamos ne vėliau kaip prieš ketverius metus iki atitinkamo renginio pradžios ir prie jų gali būti pridedama atitinkamos valstybės narės rekomendacija.“;

               3.

               I priedas pakeičiamas šio sprendimo priedo tekstu.

         2 straipsnis
   Šis sprendimas įsigalioja 20-tą dieną po jo paskelbimo Europos Sąjungos oficialiajame leidinyje.
   Jis taikomas nuo 2004 m. gegužės 1 d.

      Priimta Strasbūre, 2005 m. balandžio 13 d.

            Europos Parlamento vardu

            Pirmininkas

         J. P. BORRELL FONTELLES

            Tarybos vardu

            Pirmininkas

         N. SCHMIT

      (1)  OL C 121, 2004 4 30, p. 15.

      (2)  2004 m. balandžio 22 d. Europos Parlamento nuomonė (dar nepaskelbta Oficialiajame leidinyje), 2004 m. spalio 21 d. Tarybos bendroji pozicija (OL C 25 E, 2005 2 1, p. 41) ir 2005 m. vasario 22 d. Europos Parlamento pozicija (dar nepaskelbta Oficialiajame leidinyje).

      (3)  OL L 166, 1999 7 1, p. 1.
   PRIEDAS
   TEISĖS IŠKELTI „EUROPOS KULTŪROS SOSTINĖS“ KANDIDATŪRĄ SEKA

               2005

               Airija

               2006

               Graikija (1)

               2007

               Liuksemburgas

               2008

               Jungtinė Karalystė

               2009

               Austrija

               Lietuva

               2010

               Vokietija

               Vengrija

               2011

               Suomija

               Estija

               2012

               Portugalija

               Slovėnija

               2013

               Prancūzija

               Slovakija

               2014

               Švedija

               Latvija

               2015

               Belgija

               Čekijos Respublika

               2016

               Ispanija

               Lenkija

               2017

               Danija

               Kipras

               2018

               Nyderlandai (1)

               Malta

               2019

               Italija

      (1)  Kultūros/Audiovizualinė taryba 1998 m. gegužės 28 d. susitikime atkreipė dėmesį į Graikijos ir Nyderlandų pasikeitimą vietomis pagal Sprendimo Nr. 1419/1999/EB 2 straipsnio 1 dalį.


title: 2008 m. rugsėjo 2 d. Politinio ir saugumo komiteto sprendimas CHAD/4/2008, iš dalies keičiantis Politinio ir saugumo komiteto sprendimą CHAD/1/2008 dėl trečiųjų valstybių įnašo į Europos Sąjungos karinę operaciją Čado Respublikoje ir Centrinės Afrikos Respublikoje priėmimo bei Politinio ir saugumo komiteto sprendimą CHAD/2/2008 dėl prie Europos Sąjungos karinės operacijos Čado Respublikoje ir Centrinės Afrikos Respublikoje Prisidedančių šalių komiteto sudarymo

text:
16.9.2008

               LT

               Europos Sąjungos oficialusis leidinys

               L 247/54

      POLITINIO IR SAUGUMO KOMITETO SPRENDIMAS CHAD/4/2008
   2008 m. rugsėjo 2 d.
   iš dalies keičiantis Politinio ir saugumo komiteto sprendimą CHAD/1/2008 dėl trečiųjų valstybių įnašo į Europos Sąjungos karinę operaciją Čado Respublikoje ir Centrinės Afrikos Respublikoje priėmimo bei Politinio ir saugumo komiteto sprendimą CHAD/2/2008 dėl prie Europos Sąjungos karinės operacijos Čado Respublikoje ir Centrinės Afrikos Respublikoje Prisidedančių šalių komiteto sudarymo
   (2008/731/BUSP)
   POLITINIS IR SAUGUMO KOMITETAS,
   atsižvelgdamas į Europos Sąjungos sutartį, ypač į jos 25 straipsnio trečią pastraipą,
   atsižvelgdamas į 2007 m. spalio 15 d. Tarybos bendruosius veiksmus 2007/677/BUSP dėl Europos Sąjungos karinės operacijos Čado Respublikoje ir Centrinės Afrikos Respublikoje (1) (operacija EUFOR Tchad/RCA), ypač į jų 10 straipsnio 2 dalį,
   atsižvelgdamas į 2008 m. vasario 13 d. Politinio ir saugumo komiteto sprendimą CHAD/1/2008 dėl trečiųjų valstybių įnašo į Europos Sąjungos karinę operaciją Čado Respublikoje ir Centrinės Afrikos Respublikoje priėmimo (2) bei į 2008 m. kovo 18 d. Politinio ir saugumo komiteto sprendimą CHAD/2/2008 dėl prie Europos Sąjungos karinės operacijos Čado Respublikoje ir Centrinės Afrikos Respublikoje Prisidedančių šalių komiteto sudarymo (3),
   kadangi:

               (1)

               ES operacijos vadui ir Europos Sąjungos kariniam komitetui pateikus rekomendaciją dėl Kroatijos Respublikos įnašo, Kroatijos Respublikos įnašas turėtų būti priimtas.

               (2)

               Pagal prie Europos Sąjungos sutarties ir Europos bendrijos steigimo sutarties pridėto Protokolo dėl Danijos pozicijos 6 straipsnį Danija nedalyvauja rengiant ir įgyvendinant su gynyba susijusius Europos Sąjungos sprendimus bei veiksmus,

         NUSPRENDĖ:
   1 straipsnis
   Politinio ir saugumo komiteto sprendimo CHAD/1/2008 1 straipsnis pakeičiamas taip:

      „1 straipsnis
      Trečiųjų valstybių įnašai
      Remiantis pajėgų kūrimo konferencijų rezultatais ir tolesnėmis konsultacijomis, Albanijos Respublikos, Rusijos Federacijos ir Kroatijos Respublikos įnašai į ES karinę operaciją Čado Respublikoje ir Centrinės Afrikos Respublikoje priimami.“

   2 straipsnis
   Politinio ir saugumo komiteto sprendimo CHAD/2/2008 priedas pakeičiamas taip:

         „PRIEDAS
         2 STRAIPSNIO 1 DALYJE NURODYTŲ TREČIŲJŲ VALSTYBIŲ SĄRAŠAS

                     —

                     Albanijos Respublika

                     —

                     Rusijos Federacija

                     —

                     Kroatijos Respublika“.

   3 straipsnis
   Šis sprendimas įsigalioja jo priėmimo dieną.

      Priimta Briuselyje, 2008 m. rugsėjo 2 d.

            Politinio ir saugumo komiteto vardu

            Pirmininkė

         C. ROGER

      (1)  OL L 279, 2007 10 23, p. 21.

      (2)  OL L 56, 2008 2 29, p. 64.

      (3)  OL L 107, 2008 4 17, p. 60.


title: 2002 m. sausio 28 d. Tarybos Sprendimas dėl Europos bendrijos ir Kroatijos Respublikos laikinojo susitarimo dėl prekybos ir su prekyba susijusių klausimų sudarymo

text:
Svarbus teisinis pranešimas

|

32002D0107

Oficialusis leidinys L 040 , 12/02/2002 p. 0009 - 0010

		Tarybos Sprendimas2002 m. sausio 28 d.dėl Europos bendrijos ir Kroatijos Respublikos laikinojo susitarimo dėl prekybos ir su prekyba susijusių klausimų sudarymo(2002/107/EB)EUROPOS SĄJUNGOS TARYBA,atsižvelgdama į Europos bendrijos steigimo sutartį, ypač į jos 133 straipsnį, kartu su jos 300 straipsnio 2 dalies pirmosios pastraipos pirmuoju sakiniu ir 300 straipsnio 3 dalies antrąja pastraipa,atsižvelgdama į Komisijos pasiūlymą [1],atsižvelgdama į Europos Parlamento pritarimą [2],kadangi:(1) Kol įsigalios Europos Bendrijų bei jų valstybių narių ir Kroatijos Respublikos stabilizavimo ir asociacijos susitarimas, pasirašytas Liuksemburge 2001 m. spalio 29 d., reikia patvirtinti Europos bendrijos ir Kroatijos Respublikos laikinąjį susitarimą dėl prekybos ir su prekyba susijusių klausimų, kuris parafuotas 2001 m. liepos 10 d. Briuselyje.(2) Nesudarytas atskiras išankstinis Europos bendrijos ir Kroatijos Respublikos susitarimas dėl transporto, todėl reikia, kad pagal Stabilizavimo ir asociacijos susitarimo 6 protokolą būtų įtrauktos atitinkamos su prekyba susijusios nuostatos dėl transporto.(3) Nesudaryta išankstinė sutarčių struktūra, šiuo Susitarimu įsteigiamas Laikinasis komitetas tam, kad būtų įgyvendintas šis Susitarimas.(4) Šiame Susitarime nurodytos prekybos nuostatos yra išimtinio pobūdžio, jos susijusios su politika, vykdoma remiantis stabilizavimo ir asociacijos procesu, ir nesudarys Europos Sąjungai jokio precedento Europos bendrijos prekybos politikoje kitų nei šalys, dalyvaujančios stabilizavimo ir asociacijos procese, trečiųjų šalių atžvilgiu,NUSPRENDĖ:1 straipsnis1. Europos bendrijos ir Kroatijos Respublikos laikinasis susitarimas dėl prekybos ir su prekyba susijusių klausimų, prie jo pridėti priedai bei protokolai ir prie Baigiamojo akto pridėtos deklaracijos patvirtinami Bendrijos vardu.2. Straipsnio 1 dalyje nurodyti tekstai pridedami prie šio sprendimo [3].2 straipsnis1. Komisija, padedama valstybių narių atstovų, atstovauja Bendrijai Laikinajame komitete, įsteigtame pagal Susitarimo 38 straipsnį.2. Pagal Sutarties susijusias nuostatas Taryba, atsižvelgdama į Komisijos pasiūlymą, arba tam tikrais atvejais Komisija sprendžia, kokios pozicijos turi laikytis Bendrija Laikinajame komitete.3 straipsnisTarybos pirmininkas yra įgaliojamas paskirti asmenį (-is), kuriam (-iems) suteikiami įgaliojimai Bendrijos vardu deponuoti pranešimo aktą, numatytą Susitarimo 50 straipsnyje.Priimta Briuselyje, 2002 m. sausio 28 d.Tarybos varduPirmininkasJ. Piqué i Camps[1] OL C 362 E, 2001 12 18, p.1.[2] 2001 m. gruodžio 14 d. pateikta nuomonė (dar neskelbta Oficialiajame leidinyje).[3] OL L 330, 2001 12 14, p. 3.--------------------------------------------------


title: Visuomenės galimybę susipažinti su Europos Parlamento dokumentais reglamentuojančios nuostatos – 2001 m. lapkričio 28 d. Biuro sprendimas

text:
22.7.2011

               LT

               Europos Sąjungos oficialusis leidinys

               C 216/19

         VISUOMENĖS GALIMYBĘ SUSIPAŽINTI SU EUROPOS PARLAMENTO DOKUMENTAIS REGLAMENTUOJANČIOS NUOSTATOS
   2001 m. lapkričio 28 d. Biuro sprendimas (1)
       (2)
       (3)
       (4)

   2011/C 216/07
   BIURAS,
   atsižvelgdamas į SESV 15 straipsnio 3 dalį,
   atsižvelgdamas į 2001 m. gegužės 30 d. Europos Parlamento ir Tarybos reglamentą (EB) Nr. 1049/2001 dėl galimybės visuomenei susipažinti su Europos Parlamento, Tarybos ir Komisijos dokumentais, ypač į jo 11, 12 ir 18 straipsnius,
   atsižvelgdamas į Darbo tvarkos taisyklių 23 straipsnio 2 ir 12 dalis, 103 straipsnio 1 dalį ir 104 straipsnį,
   kadangi bendrieji susipažinimo su dokumentais principai pagal SESV 15 straipsnio 3 dalį buvo nustatyti 2001 m. gegužės 30 d. Europos Parlamento ir Tarybos reglamente (EB) Nr. 1049/2001,
   kadangi Europos Parlamentas pagal EB sutarties ankstesnio 255 straipsnio 3 dalį ir Reglamento (EB) Nr. 1049/2001 18 straipsnio 1 dalį 2001 m. lapkričio 13 d. sprendimu priėmė savo Darbo tvarkos taisykles,
   kadangi Europos Parlamento darbo tvarkos taisyklių 104 straipsnio 2, 3 ir 4 dalyse numatyta pavesti Biurui nustatyti taisykles dėl dokumentų nuorodų registro sukūrimo, numatyti naudojimosi dokumentais tvarką ir nurodyti organus, kurie bus atsakingi už prašymų susipažinti su dokumentais tvarkymą,
   kadangi mokesčio už dokumentų pateikimą sistemos priemonės turi atitikti Reglamento (EB) Nr. 1049/2001 10 straipsnio nuostatas, kad būtų nurodytas papildomas mokestis, kurį turi mokėti prašytojas, kai persiunčiami didelės apimties dokumentai,
   kadangi siekiant skatinti skaidrumą piliečių atžvilgiu būtų naudinga viename sprendime pateikti visas su Europos Parlamento dokumentų registro veikimu susijusias priemones,
   kadangi pagal Reglamentą (EB) Nr. 1049/2001 negalima atsižvelgti į prašytojo statusą ir kadangi sprendimai, priimti remiantis šiuo reglamentu, turi erga omnes poveikį. Tačiau Parlamento nariai ir institucijų darbuotojai turi išimtinę teisę susipažinti su dokumentais, kuri pripažįstama Parlamento darbo tvarkos taisyklėse, finansiniame reglamente, Reglamente (EB) Nr. 45/2001 ir Pareigūnų tarnybos nuostatuose, ir jie naudotis šia teise nesivadovaudami Reglamentu (EB) Nr. 1049/2001,
   kadangi Reglamente (EB) Nr. 1049/2001 ir šiame sprendime taip pat nereglamentuojamas tarpinstitucinis dokumentų naudojimas ir jų perdavimas, nes tai yra nustatyta tarpinstituciniuose susitarimuose,
   kadangi Reglamente (EB) Nr. 1049/2001 reglamentuojamas naudojimasis esamais dokumentais ir kadangi prašymai suteikti informaciją tvarkomi remiantis kitomis nuostatomis,
   kadangi 2010 m. kovo 8 d. sprendimu Biuras patvirtino naują Europos Parlamento dokumentų, su kuriais galima tiesiogiai susipažinti, kategorijų sąrašą,
   kadangi reikėtų padaryti techninius pakeitimus atsižvelgiant į Parlamente per pastaruosius kelerius metus įgytą patirtį ir Parlamento interneto svetainės raidą,
   NUSPRENDĖ:
   I   ANTRAŠTINĖ DALIS

      ELEKTRONINIS NUORODŲ REGISTRAS (ENR)

   1 straipsnis
   Registro sukūrimas
   1.   Sukuriamas elektroninis Europos Parlamento dokumentų nuorodų registras.
   2.   Sukurtame nuorodų registre yra nuo Reglamento (EB) Nr. 1049/2001 taikymo pradžios (5) institucijos parengti arba gauti dokumentai (išskyrus išimtis, numatytas kitoje šio straipsnio dalyje).
   3.   Pagal Reglamento (EB) Nr. 1049/2001 10 straipsnio 2 dalį nėra būtina, kad elektroniniame nuorodų registre būtų Europos Parlamento gauti kitų institucijų dokumentai, kuriuos prašytojai gali lengvai rasti atitinkamos institucijos elektroniniame registre. Elektroniniame nuorodų registre pateikiama nuoroda į dokumentą parengusios institucijos registrą.
   4.   Šios nuorodos yra „dokumento atpažinimo kortelės“, kuriose pateikti ne tik Reglamento (EB) Nr. 1049/2001 11 straipsnio 2 dalyje reikalaujami duomenys, bet taip pat, kai įmanoma, nurodyta informacija apie kiekvieną dokumentą parengusią instituciją, kuriomis kalbomis galima susipažinti su dokumentais, informacija apie dokumento statusą, kategoriją ir vietą, kurioje saugomas dokumentas.
   2 straipsnis
   Tikslai
   Elektroninis nuorodų registras yra taip sudarytas, kad būtų galima:

               —

               rasti dokumentus naudojant vienodą dokumentų nuorodų sistemą,

               —

               tiesiogiai susipažinti su dokumentais, visų pirma teisėkūros,

               —

               gauti informaciją tais atvejais, jei su dokumentais negalima tiesiogiai elektroniniu būdu susipažinti pagal Reglamento (EB) Nr. 1049/2001 4 ir 9 straipsnius.

         3 straipsnis
   Veikla
   Skaidrumo, prieigos prie dokumentų ir ryšių su interesų grupių atstovais skyrius (toliau – atsakingas skyrius):

               —

               vykdo Europos Parlamento parengtų ar gautų dokumentų registravimo elektroniniame nuorodų registre kontrolę,

               —

               gauna ir tvarko raštu ar elektroniniu būdu pateiktus prašymus susipažinti su dokumentais per 15 darbo dienų terminą, kuris gali būti pratęstas,

               —

               siunčia prašymo gavimą patvirtinančius pranešimus,

               —

               padeda prašytojui patikslinti prašymą ir tariasi su prašytoju dėl prašomų labai ilgų arba sudėtingų dokumentų,

               —

               padeda prašytojui susipažinti su jau paskelbtais dokumentais,

               —

               atsakant derina veiksmus su dokumentą parengusiu ar jį turinčiu skyriumi arba su asmeniu, atsakingu už prašymų tvarkymą, kai prašoma registre nesančio dokumento arba dokumento, kuriam taikomi Reglamento (EB) Nr. 1049/2001 4 ir 9 straipsniuose numatyti apribojimai,

               —

               konsultuojasi su trečiosiomis šalimis pagal Reglamento (EB) Nr. 1049/2001 4 straipsnio 4 dalį.

         4 straipsnis
   Dokumentų registravimas elektroniniame nuorodų registre
   1.   Nuorodos į dokumentus registruojamos elektroniniame nuorodų registre pagal generalinio sekretoriaus patvirtintus nurodymus, kuriais užtikrinamas kuo didesnis dokumentų atsekamumas. Registruojamų dokumentų kategorijų palaipsniui daugės. Registruojamų dokumentų kategorijų sąrašas pateikiamas interneto svetainės EUROPARL elektroninio nuorodų registro pradžios tinklalapyje.
   2.   Dokumentą parengęs organas ar skyrius yra atsakingi už Darbo tvarkos taisyklių 104 straipsnio 2 dalyje nurodytų Europos Parlamento dokumentų registravimą elektroniniame nuorodų registre.
   3.   Teisėkūros dokumentai arba parlamentinės veiklos metu parengti dokumentai registruojami elektroniniame nuorodų registre, kai tik yra pateikiami ar paskelbiami.
   4.   Kiti Europos Parlamento Generalinio sekretoriato administracinių skyrių kompetencijai priklausantys dokumentai registruojami elektroniniame nuorodų registre, kiek įmanoma, remiantis generalinio sekretoriaus nurodymais.
   5.   Nuorodas į trečiųjų šalių, apibrėžtų Reglamento (EB) Nr. 1049/2001 3 straipsnyje, dokumentus elektroniniame nuorodų registre registruoja dokumentus gaunantis skyrius.
   5 straipsnis
   Dokumentai, su kuriais galima susipažinti tiesiogiai
   1.   Visi Europos Parlamento teisėkūros procese parengti ar gauti dokumentai turi būti tiesiogiai prieinami piliečiams elektroniniu būdu, laikantis Reglamento (EB) Nr. 1049/2001 4 ir 9 straipsniuose numatytų apribojimų.
   2.   Europos Parlamentas sudaro galimybes susipažinti su visais teisėkūros dokumentais, nurodytais Reglamento (EB) Nr. 1049/2001 12 straipsnio 2 dalyje, elektroniniu būdu per elektroninį nuorodų registrą arba interneto svetainėje EUROPARL.
   3.   Dokumentų, su kuriais galima tiesiogiai susipažinti, kategorijos yra išvardytos sąraše, kurį tvirtina Biuras ir kuris skelbiamas interneto svetainėje EUROPARL. Šis sąrašas neapriboja teisės susipažinti su sąraše neišvardytų kategorijų dokumentais, su kuriais galima susipažinti pateiktus rašytinį prašymą.
   6 straipsnis
   Dokumentai, su kuriais galima susipažinti pateikus prašymą
   1.   Visi Europos Parlamento ne teisėkūros procese parengti ar gauti dokumentai turi būti tiesiogiai prieinami piliečiams per elektroninį nuorodą registrą, laikantis Reglamento (EB) Nr. 1049/2001 4 ir 9 straipsniuose numatytų apribojimų.
   2.   Kai neįmanoma tiesiogiai susipažinti su visu įrašyto į elektroninį nuorodų registrą dokumento tekstu, nes dokumentas nepateiktas elektronine forma ar taikomos Reglamento (EB) Nr. 1049/2001 4 ir 9 straipsniuose numatytos išimtys, prašytojas gali pateikti rašytinį prašymą susipažinti su dokumentu arba užpildyti interneto svetainės EUROPARL elektroninio nuorodų registro tinklalapyje pateikiamą elektroninę formą.
   3.   Su Europos Parlamento parengtais arba gautais prieš įsigaliojant Reglamentui (EB) Nr. 1049/2001 dokumentais, kurių nėra elektroniniame nuorodų registre, galima susipažinti pateikus rašytinį arba elektroninį prašymą, laikantis pirmiau minėto reglamento 4 ir 9 straipsniuose numatytų apribojimų.
   4.   Europos Parlamentas teikia internete pagalbą piliečiams, kaip pateikti prašymus susipažinti su dokumentais.
   II   ANTRAŠTINĖ DALIS

      PIRMINIAI PRAŠYMAI

   7 straipsnis
   Prašymai, kuriems taikomos šios nuostatos
   Šios nuostatos taikomos bet kuriam prašymui susipažinti su Europos Parlamento dokumentu, kuris pateikiamas užpildžius elektroninio nuorodų registro tinklalapyje esančią formą arba kuris aiškiai remiasi teise susipažinti su dokumentais, numatyta Reglamente (EB) Nr. 1049/2001. Tačiau šios taisyklės netaikomos prašymams, teikiamiems remiantis Parlamento darbo tvarkos taisyklėse, finansiniame reglamente, Reglamente (EB) Nr. 45/2001 dėl asmens duomenų apsaugos ir Pareigūnų tarnybos nuostatuose numatyta išimtine teise susipažinti su dokumentais.
   8 straipsnis
   Prašymų susipažinti su dokumentais teikimas
   1.   Prašymas susipažinti su Europos Parlamento dokumentu gali būti teikiamas raštu, faksu arba elektronine forma viena iš Sutarties dėl Europos Sąjungos veikimo 342 straipsnyje išvardytų kalbų.
   2.   Elektroniniai prašymai teikiami kuo labiau naudojant elektroninio nuorodų registro tinklalapyje numatytą elektroninę formą ir internetinę pagalbos sistemą, kurios tikslas – padėti pateikti tokį prašymą.
   3.   Prašymas turi būti suformuluotas pakankamai tiksliai ir jame turi būti ypač pateikiama informacija, kuri padėtų nustatyti prašomą (-us) dokumentą (-us), nurodyta prašytojo pavardė ir adresas.
   4.   Jeigu prašymas nėra pakankamai tikslus, institucija, vadovaudamasi Reglamento (EB) Nr. 1049/2001 6 straipsnio 2 dalimi, kreipiasi į prašytoją, kad jis patikslintų prašymą, ir padeda jam tai padaryti.
   9 straipsnis
   Pirminių prašymų tvarkymas
   1.   Visi prašymai susipažinti su Europos Parlamento turimu dokumentu tą pačią dieną perduodami atsakingam skyriui, kuris turi prašytojui išsiųsti prašymo gavimą patvirtinantį pranešimą, parengti atsakymą ir pateikti dokumentą per numatytą terminą.
   2.   Kai prašoma Europos Parlamento parengto dokumento, kuriam taikomos Reglamento (EB) Nr. 1049/2001 4 straipsnyje numatytos išimtys, arba kai reikia nustatyti ir rasti prašomą dokumentą, atsakingas skyrius kreipiasi į dokumentą parengusį skyrių ar organą, kurie per penkias dienas darbo pasiūlo savo sprendimą šiuo klausimu.
   10 straipsnis
   Konsultavimasis su trečiosiomis šalimis
   1.   Kai prašoma susipažinti su trečiųjų šalių parengtais dokumentais, atsakingas skyrius, jei reikia, derindamas veiksmus su prašomus dokumentus turinčiu skyriumi, patikrina, ar taikoma kuri nors Reglamento (EB) Nr. 1049/2001 4 arba 9 straipsnyje numatyta išimtis.
   2.   Jei atlikus šį tikrinimą nustatoma, kad negalima leisti susipažinti prašomais dokumentais remiantis viena iš Reglamento (EB) Nr. 1049/2001 4 straipsnyje numatytų išimčių, neigiamas atsakymas prašytojui siunčiamas nepasikonsultavus su dokumentus parengusia trečiąja šalimi.
   3.   Atsakingas skyrius patenkina prašymą nesikonsultavęs su dokumentą parengusia trečiąja šalimi, jeigu:

               —

               prašomą dokumentą jau buvo paskelbęs jį parengęs subjektas pagal Reglamento (EB) Nr. 1049/2001 arba panašias nuostatas,

               —

               yra aišku, kad paskelbus prašomą dokumentą arba jo dalį nebus pažeisti Reglamento (EB) Nr. 1049/2001 4 ir 9 straipsniuose numatyti interesai.

         4.   Visais kitais atvejais kreipiamasi į trečiąją šalį, kad ši per jai skirtą penkių darbo dienų laikotarpį pareikštų savo nuomonę, siekiant nustatyti, ar taikytina viena iš Reglamento (EB) Nr. 1049/2001 4 ir 9 straipsniuose numatytų išimčių.
   5.   Jei per nustatytą terminą trečioji šalis nepateikia atsakymo arba jei jos neįmanoma rasti ar nustatyti, Europos Parlamentas taiko Reglamento (EB) Nr. 1049/2001 4 straipsnyje numatytą išimties tvarką, pagal turimus duomenis atsižvelgdamas į trečiosios šalies teisėtus interesus.
   11 straipsnis
   Atsakymų pateikimo galutinis terminas
   1.   Jei leidžiama susipažinti su prašomais dokumentais, atsakingas skyrius per penkiolika darbo dienų nuo prašymo užregistravimo dienos pateikia juos prašytojui.
   2.   Jei Europos Parlamentas negali patenkinti prašymo susipažinti su prašomais dokumentais, jis prašytojui raštu nurodo visiško arba dalinio atsisakymo priežastis ir jį informuoja apie jo teisę pateikti pakartotinį prašymą.
   3.   Tokiu atveju prašytojas gali per penkiolika darbo dienų nuo atsakymo gavimo dienos pateikti pakartotinį prašymą.
   4.   Ypatingais atvejais, jei prašoma labai ilgo dokumento arba jei prašymas susijęs su labai dideliu dokumentų skaičiumi, šio straipsnio 1 dalyje numatytas terminas gali būti pratęstas penkiolika darbo dienų, jei prašytojui pranešama iš anksto ir nurodomos konkrečios priežastys.
   5.   Institucijai neatsiuntus atsakymo per nurodytą laikotarpį, prašytojas turi teisę pateikti pakartotinį prašymą.
   12 straipsnis
   Už prašymų tvarkymą atsakingi asmenys
   1.   Europos Parlamentui pateiktus pirminius prašymus tvarko generalinis sekretorius prižiūrint Parlamento pirmininko pavaduotojui, atsakingam už prašymų susipažinti su dokumentais tvarkymo priežiūrą, kaip nurodyta Darbo tvarkos taisyklių 104 straipsnio 4 ir 6 dalyse.
   2.   Pirminius prašymus tenkinančius atsakymus prašytojui teikia generalinis sekretorius arba atsakingas skyrius prižiūrint generaliniam sekretoriui.
   3.   Sprendimą atmesti pirminį prašymą, nurodant priežastis, atsakingo skyriaus siūlymu priima generalinis sekretorius, pasikonsultavęs su dokumento autoriumi. Visi sprendimai atmesti prašymus pateikiami susipažinti atsakingam Parlamento pirmininko pavaduotojui.
   4.   Generalinis sekretorius arba atsakingas skyrius gali bet kada kreiptis į Teisės tarnybą ir (arba) į duomenų apsaugos pareigūną klausdami, kokių veiksmų imtis dėl prašymo susipažinti su dokumentais.
   III   ANTRAŠTINĖ DALIS

      PAKARTOTINIAI PRAŠYMAI

   13 straipsnis
   Teikimas
   1.   Pakartotinį prašymą būtina pateikti per penkiolika darbo dienų nuo atsakymo, kuriame pranešama apie visišką arba dalinį atsisakymą leisti susipažinti su prašomu dokumentu, arba jeigu pasibaigus atsakyti skirtam terminui negaunamas joks atsakymas į pirminį prašymą.
   2.   Pakartotinis prašymas turi atitikti šio sprendimo 8 straipsnyje numatytus formos reikalavimus, taikomus pirminiam prašymui.
   14 straipsnis
   Tvarkymas ir konsultavimasis
   1.   Pakartotiniai prašymai registruojami ir konsultuojamasi šio sprendimo 9 ir 10 straipsniuose numatyta tvarka.
   2.   Europos Parlamentas per penkiolika darbo dienų nuo prašymo užregistravimo dienos suteikia leidimą susipažinti su dokumentu arba raštu ar elektroniniu būdu nurodo visiško arba dalinio atsisakymo priežastis.
   3.   Ypatingais atvejais, jei prašoma labai ilgo dokumento arba prašymas susijęs su labai dideliu dokumentų skaičiumi, pirmiau pateiktoje straipsnio dalyje numatytas terminas gali būti pratęstas penkiolika darbo dienų, jei prašytojui pranešama iš anksto ir nurodomos konkrečios priežastys.
   15 straipsnis
   Už prašymų tvarkymą atsakingi asmenys
   1.   Į pakartotinius prašymus atsako Europos Parlamento biuras. Už prašymų susipažinti su dokumentais tvarkymą atsakingas Parlamento pirmininko pavaduotojas Biuro vardu ir jam prižiūrint priima sprendimus dėl pakartotinių prašymų.
   2.   Apie savo sprendimus Parlamento pirmininko pavaduotojas privalo informuoti Biurą per pirmąjį Biuro posėdį, vykstantį po to, kai priimamas sprendimas ir apie tai pranešama prašytojui. Parlamento pirmininko pavaduotojas, manydamas, kad būtina, gali per nustatytą laikotarpį Biurui pristatyti sprendimo projektą, kai atsakymas į prašymą yra susijęs su principiniais Europos Parlamento vykdomos skaidrumo politikos klausimais. Parlamento pirmininko pavaduotojas, atsakydamas prašytojui, vadovaujasi Biuro sprendimu.
   3.   Parlamento pirmininko pavaduotojas ir Biuras generalinio sekretoriaus įgaliojimu priima sprendimus remdamiesi atsakingo skyriaus parengtu pasiūlymu. Šis skyrius gali prašyti duomenų apsaugos pareigūno nuomonės, o jis per tris darbo dienas privalo ją pateikti.
   4.   Atsakymo projektą gali iš anksto apsvarstyti Teisės tarnyba, ji savo nuomonę privalo pateikti per tris darbo dienas.
   16 straipsnis
   Teisių gynimo priemonės
   1.   Jeigu Europos Parlamentas iš dalies ar visiškai atsisako duoti leidimą susipažinti su prašomais dokumentais, institucija informuoja prašytoją apie teisių gynimo priemones: galimybę apskųsti instituciją teismui arba paduoti skundą ombudsmenui pagal SESV 263 ir 228 straipsniuose numatytas sąlygas.
   2.   Jei institucija per nurodytą laikotarpį neatsiunčia atsakymo, tai laikoma neigiamu atsakymu, ir prašytojas turi teisę pateikti ieškinį ar paduoti skundą pagal pirmesnėje straipsnio dalyje numatytas sąlygas.
   IV   ANTRAŠTINĖ DALIS

      SLAPTO POBŪDŽIO DOKUMENTŲ REGISTRAVIMAS ELEKTRONINIAME NUORODŲ REGISTRE IR GALIMYBĖ SU JAIS SUSIPAŽINTI

   17 straipsnis
   Slapto pobūdžio dokumentų registravimas elektroniniame nuorodų registre
   1.   Slapto pobūdžio dokumentai, nurodyti Reglamento (EB) Nr. 1049/2001 9 straipsnyje, registruojami elektroniniame nuorodų registre, jei dokumento rengėjas duoda sutikimą. Europos Parlamento organai arba jame dirbantys asmenys, kurie gauna slapto pobūdžio dokumentą iš trečiosios šalies, privalo pateikti nuorodas, kurios turi būti nurodytos registre. Šie organai arba asmenys tariasi su Parlamento pirmininko pavaduotoju, atsakingu už prašymų susipažinti su dokumentais tvarkymą, generaliniu sekretoriumi arba, jei reikia, atitinkamo komiteto pirmininku.
   2.   Bet koks Europos Parlamento parengtas dokumentas, kuris remiasi slapto pobūdžio dokumentu, registruojamas elektroniniame nuorodų registre, jei už prašymų susipažinti su dokumentais tvarkymą atsakingas Parlamento pirmininko pavaduotojas duoda leidimą. Nuorodos apie šį dokumentą nustatomos tokiomis pačiomis sąlygomis, kurios yra numatytos pirmesnėje straipsnio dalyje.
   18 straipsnis
   Prašymų susipažinti su dokumentais tvarkymas
   Generalinis sekretorius perduoda prašymą susipažinti su slapto pobūdžio dokumentu už prašymų susipažinti su dokumentais tvarkymą atsakingam Parlamento pirmininko pavaduotojui, kuris privalo atsakyti į pirminį prašymą. Į pakartotinius prašymus atsako Biuras, kuris gali perduoti šias funkcijas Parlamento pirmininkui. Parlamento pirmininko pavaduotojas ir Biuras arba Parlamento pirmininkas tariasi su generaliniu sekretoriumi arba, jei reikia, su atitinkamo komiteto pirmininku. Prašymų registravimo sąlygos ir terminai yra tokie patys, kaip ir kitų prašymų susipažinti su dokumentais.
   19 straipsnis
   Asmenys, kuriems leidžiama susipažinti su slapto pobūdžio dokumentais
   Prašymų susipažinti su slapto pobūdžio dokumentais tvarkymo metu su šiais dokumentais leidžiama susipažinti: Europos Parlamento pirmininkui, už prašymų susipažinti su dokumentais tvarkymą atsakingam Parlamento pirmininko pavaduotojui, tiesiogiai susijusio komiteto pirmininkui, generaliniam sekretoriui ir tinkamai įgalioto atsakingo skyriaus darbuotojams, jeigu susitarimuose su kitomis institucijomis nenumatyti specialūs leidimai.
   20 straipsnis
   Slapto pobūdžio dokumentų apsauga
   Slapto pobūdžio dokumentams taikomos griežtos apsaugos taisyklės, kad būtų užtikrintas konfidencialus dokumentų tvarkymas institucijoje. Šiose taisyklėse atsižvelgiama į tarpinstitucinius susitarimus.
   V   ANTRAŠTINĖ DALIS

      DOKUMENTŲ PATEIKIMAS

   21 straipsnis
   Mokestis
   1.   Papildomai nei numatyta Reglamento (EB) Nr. 1049/2001 10 straipsnio 1 dalyje, jeigu dokumentas yra ilgesnis nei 20 puslapių, prašytojo gali būti paprašyta sumokėti 0,10 euro mokestį už puslapį kartu su siuntimo išlaidomis. Dėl išlaidų, susijusių su kitomis laikmenomis, sprendžiama kiekvienu konkrečiu atveju, tačiau jos negali būti didesnės nei pagrįsta suma.
   2.   Šis sprendimas nesusijęs su publikuojamais dokumentais ir jiems taikoma speciali kainų nustatymo sistema.
   VI   ANTRAŠTINĖ DALIS

      TAIKYMAS

   22 straipsnis
   Taikymas
   Šis sprendimas taikomas laikantis ir nepažeidžiant Reglamento (EB) Nr. 1049/2001 ir Europos Parlamento darbo tvarkos taisyklių.
   23 straipsnis
   Peržiūra
   Šis sprendimas persvarstomas bent jau kiekvieną kartą, kai peržiūrimas Reglamentas (EB) Nr. 1049/2001.
   24 straipsnis
   Įsigaliojimas
   Šis sprendimas įsigalioja jo paskelbimo Europos Sąjungos oficialiajame leidinyje dieną (6).

      (1)  OL C 374, 2001 12 29, p. 1.

      (2)  2004 m. gegužės 3 d. Biuro patvirtina suvestinė redakcija.

      (3)  Iš dalies pakeista 2005 m. rugsėjo 26 d. Biuro sprendimu ir OL C 289, 2005 11 22, p. 6.

      (4)  Iš dalies pakeista 2011 m. birželio 22 d. Biuro sprendimu ir OL C 216, 2011 7 22, p. 19.

      (5)  2001 m. gruodžio 3 d.

      (6)  2001 m. gruodžio 29 d., 2005 m. lapkričio 22 d. ir 2011 m. liepos 22 d.


title: 2010 m. lapkričio 22 d. Tarybos sprendimas 2011/514/BUSP dėl Europos Sąjungos ir Serbijos Respublikos susitarimo dėl keitimosi įslaptinta informacija ir jos apsaugos saugumo procedūrų pasirašymo ir sudarymo#Europos Sąjungos ir Serbijos Respublikos susitarimas dėl keitimosi įslaptinta informacija ir jos apsaugos saugumo procedūrų

text:
23.8.2011

               LT

               Europos Sąjungos oficialusis leidinys

               L 216/1

         TARYBOS SPRENDIMAS 2011/514/BUSP
   2010 m. lapkričio 22 d.
   dėl Europos Sąjungos ir Serbijos Respublikos susitarimo dėl keitimosi įslaptinta informacija ir jos apsaugos saugumo procedūrų pasirašymo ir sudarymo
   EUROPOS SĄJUNGOS TARYBA,
   atsižvelgdama į Europos Sąjungos sutartį (toliau – ES sutartis), ypač į jos 37 straipsnį, ir į Sutartį dėl Europos Sąjungos veikimo (toliau – SESV), ypač į jos 218 straipsnio 5 dalį ir 218 straipsnio 6 dalies pirmą pastraipą,
   atsižvelgdama į Sąjungos vyriausiojo įgaliotinio užsienio reikalams ir saugumo politikai (toliau – vyriausiasis įgaliotinis) pasiūlymą,
   kadangi:

               (1)

               2010 m. kovo 22 d. posėdyje Taryba nusprendė įgalioti vyriausiąjį įgaliotinį pagal ES sutarties 37 straipsnį ir laikantis SESV 218 straipsnio 3 dalyje nustatytos tvarkos pradėti derybas dėl Europos Sąjungos ir Serbijos Respublikos susitarimo dėl informacijos saugumo sudarymo.

               (2)

               Gavęs tuos įgaliojimus, vyriausiasis įgaliotinis derėjosi su Serbijos Respublika dėl susitarimo dėl keitimosi įslaptinta informacija ir jos apsaugos saugumo procedūrų.

               (3)

               Susitarimas turėtų būti patvirtintas,

         PRIĖMĖ ŠĮ SPRENDIMĄ:
   1 straipsnis
   Sąjungos vardu patvirtinamas Europos Sąjungos ir Serbijos Respublikos susitarimas dėl keitimosi įslaptinta informacija ir jos apsaugos saugumo procedūrų.
   Susitarimo tekstas pridedamas prie šio sprendimo.
   2 straipsnis
   Tarybos pirmininkas įgaliojamas paskirti asmenį (-is), įgaliotą (-us) pasirašyti Susitarimą, kad jis taptų privalomas Sąjungai.
   3 straipsnis
   Šis sprendimas įsigalioja jo priėmimo dieną.

      Priimta Briuselyje 2010 m. lapkričio 22 d.

            Tarybos vardu

            Pirmininkas

         S. VANACKERE

      VERTIMAS
      Europos Sąjungos ir Serbijos Respublikos
      SUSITARIMAS
      dėl keitimosi įslaptinta informacija ir jos apsaugos saugumo procedūrų
      EUROPOS SĄJUNGA (toliau – ES),
      ir
      SERBIJOS RESPUBLIKA
      toliau – Šalys,
      ATSIŽVELGDAMOS į tai, kad Šalys turi bendrą tikslą visais būdais stiprinti savo saugumą;
      ATSIŽVELGDAMOS į tai, kad Šalys sutinka, jog reikėtų plėtoti tarpusavio konsultacijas ir bendradarbiavimą su saugumu susijusiais bendro intereso klausimais;
      ATSIŽVELGDAMOS į tai, kad šiomis aplinkybėmis yra nuolatinis poreikis Šalims keistis įslaptinta informacija;
      PRIPAŽINDAMOS, kad siekiant visapusiškų bei veiksmingų konsultacijų ir bendradarbiavimo Šalims gali reikėti naudotis Šalių turima įslaptinta informacija ir su ja susijusia medžiaga, taip pat keistis įslaptinta informacija ir su ja susijusia medžiaga;
      SUPRASDAMOS, kad tokiai prieigai ir keitimuisi įslaptinta informacija ir su ja susijusia medžiaga užtikrinti reikia imtis atitinkamų saugumo priemonių,
      SUSITARĖ:
      1 straipsnis
      1.   Siekiant tikslo visais būdais sustiprinti kiekvienos iš Šalių saugumą, šis ES ir Serbijos Respublikos susitarimas dėl keitimosi įslaptinta informacija ir jos apsaugos saugumo procedūrų (toliau – Susitarimas) taikomas bet kokios formos ir bet kokios srities įslaptintai informacijai ar medžiagai, kurią Šalys teikia viena kitai arba kuria jos keičiasi tarpusavyje.
      2.   Kiekviena Šalis iš kitos Šalies gautą įslaptintą informaciją saugo nuo neleistino atskleidimo laikydamasi šiame Susitarime išdėstytų sąlygų ir atitinkamų Šalių įstatymų ir kitų teisės aktų.
      2 straipsnis
      Šiame Susitarime „įslaptinta informacija“ reiškia bet kokią bet kokios formos informaciją ar medžiagą:

                  a)

                  kurią, kaip bet kuri iš Šalių yra nustačiusi, reikia saugoti, kadangi dėl neleistino jos atskleidimo galėtų būti padaryta įvairaus lygio žala ar įvairiu mastu pakenkta Serbijos Respublikos ar ES arba vienos ar daugiau jos valstybių narių interesams; ir

                  b)

                  kuri pažymėta slaptumo žyma.

            3 straipsnis
      ES institucijos ir subjektai, kuriems taikomas šis Susitarimas, yra: Europos Vadovų Taryba, Europos Sąjungos Taryba (toliau – Taryba), Tarybos Generalinis sekretoriatas, Sąjungos vyriausiasis įgaliotinis užsienio reikalams ir saugumo politikai, Europos išorės veiksmų tarnyba (toliau – EIVT) ir Europos Komisija. Šiame Susitarime šios institucijos ir subjektai toliau vadinami „ES“.
      4 straipsnis
      Abi Šalys ir 3 straipsnyje nurodyti jų subjektai užtikrina, kad turėtų įdiegtą saugumo sistemą ir taikytų saugumo priemones, grindžiamas jų atitinkamuose įstatymuose ar kituose teisės aktuose nustatytais pagrindiniais principais bei būtiniausiais saugumo standartais ir numatytas saugumo priemonėse, kurios turi būti nustatytos remiantis 12 straipsniu, kad būtų užtikrinta, jog įslaptintai informacijai, kuri teikiama ar kuria keičiamasi pagal šį Susitarimą, būtų taikoma lygiaverčio lygio apsauga.
      5 straipsnis
      Abi Šalys ir 3 straipsnyje nurodyti jų subjektai:

                  a)

                  užtikrina tokią kitos Šalies pagal šį Susitarimą suteiktos ar su kita Šalimi pasikeistos įslaptintos informacijos apsaugą, kuri būtų bent lygiavertė teikiančiosios Šalies užtikrinamai tos informacijos apsaugai;

                  b)

                  užtikrina, kad pagal šį Susitarimą suteiktos ar su kita Šalimi pasikeistos įslaptintos informacijos slaptumo žyma, suteikta teikiančiosios Šalies, būtų išlaikyta ir kad be teikiančiosios Šalies išankstinio raštiško sutikimo slaptumo žymos laipsnis nebūtų sumažintas. Gaunančioji Šalis įslaptintą informaciją saugo laikydamasi jos saugumą reglamentuojančiuose teisės aktuose išdėstytų nuostatų, taikomų lygiaverte slaptumo žyma, kaip nurodyta 7 straipsnyje, pažymėtai informacijai ar medžiagai;

                  c)

                  nenaudoja tokios įslaptintos informacijos kitais tikslais nei tie, kuriuos nustatė informacijos rengėjas, arba tie, kuriais informacija teikiama arba ja keičiamasi;

                  d)

                  be teikiančiosios Šalies išankstinio raštiško sutikimo neatskleidžia tokios įslaptintos informacijos trečiosioms šalims ar kuriai nors 3 straipsnyje nenurodytai ES institucijai ar subjektui;

                  e)

                  leidžia naudotis tokia įslaptinta informacija tik tiems asmenims, kuriems būtina ją žinoti ir kurių patikimumas buvo tinkamai patikrintas bei kuriems buvo suteikti atitinkamos Šalies įgaliojimai;

                  f)

                  užtikrina patalpų, kuriose saugoma kitos Šalies pateikta įslaptinta informacija, saugumą; ir

                  g)

                  užtikrina, kad visi įslaptinta informacija naudotis galintys asmenys būtų informuoti apie jų pareigas apsaugoti informaciją pagal taikomus įstatymus ir kitus teisės aktus.

            6 straipsnis
      1.   Įslaptinta informacija atskleidžiama arba perduodama laikantis informacijos rengėjo sutikimo principo.
      2.   Perduodant informaciją gavėjams, kurie nėra Šalys, sprendimą dėl įslaptintos informacijos atskleidimo ar perdavimo kiekvienu atskiru atveju priims gaunančioji Šalis, gavusi teikiančiosios Šalies sutikimą ir laikydamasi informacijos rengėjo sutikimo principo.
      3.   Bendrasis informacijos perdavimas neleidžiamas, išskyrus atvejus, kai Šalys susitaria dėl tam tikrų kategorijų informacijai taikomos jų specifinius reikalavimus atitinkančios tvarkos.
      4.   Jokia šio Susitarimo nuostata negali būti laikoma pagrindu įslaptintą informaciją Šalims tarpusavyje perduoti privaloma tvarka.
      5.   Iš teikiančiosios Šalies gauta įslaptinta informacija rangovui ar numatomam rangovui gali būti teikiama tik gavus išankstinį raštišką teikiančiosios Šalies sutikimą. Prieš tokiems gavėjams perduodant informaciją, gaunančioji Šalis užtikrina, kad rangovas ar numatomas rangovas gali apsaugoti tą informaciją ir jo patikimumas yra tinkamai patikrintas bei kad rangovo ar numatomo rangovo patalpose ją įmanoma apsaugoti ir kad tų patalpų saugumas yra tinkamai patikrintas.
      7 straipsnis
      Siekiant nustatyti lygiavertį įslaptintos informacijos, kurią suteikė ar kuria pasikeitė Šalys, apsaugos lygį, slaptumo žymos laipsnio atitikmenys yra tokie:

                  ES

                  Serbijos Respublika

                  RESTREINT UE

                  ИНТΕРНО РС arba INTERNO RS

                  CONFIDENTIEL UE

                  ПОΒΕРЉИВО РС arba POVERLJIVO RS

                  SECRET UE

                  СТРОГО ПОΒΕРЉИВО РС arba STROGO POVERLJIVO RS

                  TRES SECRET UE/ES TOP SECRET

                  ДРЖАВНА ТАЈНА РС arba DRŽAVNA TAJNA RS

            8 straipsnis
      1.   Šalys užtikrina, kad visų asmenų, kuriems vykdant jų oficialias pareigas būtina naudotis CONFIDENTIEL UE, ПОΒΕРЉИВО РС arba POVERLJIVO RS, ar aukštesne slaptumo žyma pažymėta įslaptinta informacija, kuri teikiama arba kuria keičiamasi pagal šį Susitarimą, arba kuriems dėl jų pareigų ar funkcijų gali būti suteikta galimybė naudotis tokia informacija, patikimumas būtų tinkamai patikrintas prieš jiems suteikiant galimybę naudotis tokia informacija.
      2.   Patikimumo patikrinimo procedūrų tikslas yra nustatyti, ar asmeniui, atsižvelgiant į jo lojalumą ir patikimumą, gali būti suteikiama galimybė naudotis įslaptinta informacija.
      9 straipsnis
      Šalys teikia savitarpio pagalbą įslaptintos informacijos, kuri teikiama arba kuria keičiamasi pagal šį Susitarimą, saugumo ir bendro saugumo intereso reikalų srityse. 12 straipsnyje nurodytos institucijos konsultuojasi tarpusavyje saugumo klausimais ir vykdo vertinimo vizitus, skirtus jų kompetencijai priklausančių saugumo priemonių, kurios turi būti nustatytos remiantis tuo straipsniu, veiksmingumui įvertinti.
      10 straipsnis
      1.   Šio Susitarimo tikslu:

                  a)

                  ES atveju visa korespondencija siunčiama per Tarybos vyriausiąjį registracijos pareigūną, kuris pagal šio straipsnio 2 dalį persiunčia ją valstybėms narėms ir 3 straipsnyje nurodytiems subjektams;

                  b)

                  Serbijos Respublikos atveju visa korespondencija siunčiama per Nacionalinio saugumo ir įslaptintos informacijos apsaugos tarybos biurą.

            2.   Tačiau iš vienos Šalies gauta korespondencija, kuria gali naudotis tik tam tikri tos Šalies kompetentingi pareigūnai, organai ar tarnybos, dėl darbinių priežasčių gali būti adresuojama ir prieinama tik tam tikriems kitos Šalies kompetentingiems pareigūnams, organams ar tarnyboms, kurie yra konkrečiai nurodyti gavėjais, atsižvelgiant į jų kompetenciją ir laikantis principo „būtina žinoti“. ES atveju tokia korespondencija perduodama atitinkamai per Tarybos vyriausiąjį registracijos pareigūną, Europos Komisijos vyriausiąjį registracijos pareigūną arba Europos išorės veiksmų tarnybos vyriausiąjį registracijos pareigūną. Serbijos Respublikos atveju tokia korespondencija perduodama per Serbijos Respublikos misijos prie ES vyriausiąjį registracijos pareigūną.
      11 straipsnis
      Šio Susitarimo įgyvendinimą prižiūri Serbijos Respublikos užsienio reikalų ministras, Tarybos Generalinis sekretorius bei už saugumo klausimus atsakingas Europos Komisijos narys.
      12 straipsnis
      1.   Šiam Susitarimui įgyvendinti toliau nurodytos trys institucijos, laikydamosi savo vadovybės nurodymų ir veikdamos jos vardu, patvirtina saugumo priemones, kuriomis būtų nustatyti įslaptintos informacijos, kuriai taikomas šis Susitarimas, abipusės apsaugos standartai:

                  —

                  Nacionalinio saugumo ir įslaptintos informacijos apsaugos tarybos biuras – įslaptintos informacijos, kuri pagal šį Susitarimą teikiama Serbijos Respublikai, atveju,

                  —

                  Tarybos Generalinio sekretoriato Saugumo tarnyba – įslaptintos informacijos, kuri pagal šį Susitarimą teikiama ES, atveju,

                  —

                  Europos Komisijos Saugumo direktoratas – įslaptintos informacijos, kuri pagal šį Susitarimą teikiama ar kuria pasikeičiama Europos Komisijos viduje ir jos patalpose, atveju.

            2.   Prieš Šalims teikiant viena kitai įslaptintą informaciją arba ja keičiantis pagal šį Susitarimą, 1 dalyje nurodytos kompetentingos saugumo institucijos sutaria, kad gaunančioji Šalis sugeba apsaugoti tą informaciją laikydamasi saugumo priemonių, kurios turi būti nustatytos pagal tą dalį.
      13 straipsnis
      1.   Bet kurios 12 straipsnyje nurodytos Šalies kompetentinga institucija kitos Šalies kompetentingai institucijai nedelsdama praneša apie visus įrodytus ar įtariamus tos Šalies pateiktos įslaptintos informacijos neteisėto atskleidimo ar praradimo atvejus ir atlieka tyrimą, ir apie jo rezultatus praneša kitai Šaliai.
      2.   12 straipsnyje nurodytos kompetentingos institucijos nustato tvarką, kurios reikia laikytis tokiais atvejais.
      14 straipsnis
      Kiekviena Šalis padengia savo išlaidas, patirtas įgyvendinant šį Susitarimą.
      15 straipsnis
      Jokia šio Susitarimo nuostata nekeičia Šalių galiojančių tarpusavio susitarimų ar priemonių nei Serbijos Respublikos ir ES valstybių narių sudarytų susitarimų. Šis Susitarimas nekliudo Šalims sudaryti kitų susitarimų, susijusių su įslaptintos informacijos, kuriai taikomas šis Susitarimas, teikimu ar keitimusi ja, jei tokie susitarimai neprieštarauja šiame Susitarime nustatytiems įsipareigojimams.
      16 straipsnis
      Visi Šalių ginčai, kylantys aiškinant ar taikant šį Susitarimą, jų sprendžiami derybų keliu. Vykstant deryboms abi Šalys toliau vykdo šiame Susitarime nustatytus įsipareigojimus.
      17 straipsnis
      1.   Šis Susitarimas įsigalioja pirmo mėnesio po to, kai Šalys praneša viena kitai, kad šiuo tikslu būtinos vidaus procedūros yra baigtos, pirmą dieną.
      2.   Kiekviena Šalis praneša kitai Šaliai apie savo įstatymų ir kitų teisės aktų pakeitimus, kurie galėtų turėti įtakos šiame Susitarime nurodytos įslaptintos informacijos apsaugai.
      3.   Bet kurios Šalies prašymu šis Susitarimas gali būti peržiūrėtas siekiant apsvarstyti galimus pakeitimus.
      4.   Visi šio Susitarimo pakeitimai daromi tik raštu ir bendru Šalių sutarimu. Jie įsigalioja tuomet, kai abi Šalys viena kitai pateikia 1 dalyje nurodytus pranešimus.
      18 straipsnis
      Šį Susitarimą viena Šalis gali nutraukti raštu pranešdama apie tai kitai Šaliai. Toks nutraukimas įsigalioja praėjus šešiems mėnesiams nuo dienos, kurią kita Šalis gauna pranešimą, tačiau jis neturi poveikio įsipareigojimams, jau kilusiems pagal šios Susitarimo nuostatas. Visų pirma, visa įslaptinta informacija, kuri buvo pateikta arba kuria buvo pasikeista pagal šį Susitarimą, toliau saugoma laikantis šiame Susitarime išdėstytų nuostatų.
      Tai patvirtindami, toliau nurodyti tinkamai įgalioti asmenys pasirašė šį Susitarimą.

         Priimta Belgrade 2011 metų gegužės dvidešimt šeštą dieną dviem egzemplioriais anglų kalba.

               Europos Sąjungos vardu

               Serbijos Respublikos vardu


title: 2013/536/ES: 2013 m. balandžio 17 d. Europos Parlamento sprendimas dėl Europos Sąjungos 2011 finansinių metų bendrojo biudžeto įvykdymo patvirtinimo, II skirsnis – Europos Vadovų Taryba ir Taryba#2013 m. balandžio 17 d. Europos Parlamento rezoliucija su pastabomis, sudarančiomis neatskiriamą sprendimo dėl Europos Sąjungos 2011 finansinių metų bendrojo biudžeto įvykdymo patvirtinimo dalį, II skirsnis – Europos Vadovų Taryba ir Taryba

text:
16.11.2013

               LT

               Europos Sąjungos oficialusis leidinys

               L 308/20

         EUROPOS PARLAMENTO SPRENDIMAS
   2013 m. balandžio 17 d.
   dėl Europos Sąjungos 2011 finansinių metų bendrojo biudžeto įvykdymo patvirtinimo, II skirsnis – Europos Vadovų Taryba ir Taryba
   (2013/536/ES)
   EUROPOS PARLAMENTAS,

               —

               atsižvelgdamas į Europos Sąjungos 2011 finansinių metų bendrąjį biudžetą (1),

               —

               atsižvelgdamas į Europos Sąjungos 2011 finansinių metų konsoliduotąsias metines ataskaitas (COM(2012) 436 – C7-0226/2012) (2),

               —

               atsižvelgdamas į Audito Rūmų 2011 finansinių metų metinę biudžeto vykdymo ataskaitą kartu su audituotų institucijų atsakymais (3),

               —

               atsižvelgdamas į Audito Rūmų pagal Sutarties dėl Europos Sąjungos veikimo 287 straipsnį pateiktą 2011 finansinių metų sąskaitų patikimumo ir pagal jas atliktų operacijų teisėtumo ir tvarkingumo patikinimo pareiškimą (4),

               —

               atsižvelgdamas į Sutarties dėl Europos Sąjungos veikimo 314 straipsnio 10 dalį ir 317, 318 ir 319 straipsnius,

               —

               atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (5), ypač į jo 50, 86, 145, 146 ir 147 straipsnius,

               —

               atsižvelgdamas į 2012 m. spalio 25 d. Europos Parlamento ir Tarybos reglamentą (ES, Euratomas) Nr. 966/2012 dėl Sąjungos bendrajam biudžetui taikomų finansinių taisyklių ir kuriuo panaikinamas Tarybos reglamentas (EB, Euratomas) Nr. 1605/2002 (6), ypač į jo 164, 165 ir 166 straipsnius,

               —

               atsižvelgdamas į Tarybos Generalinio sekretoriaus-vyriausiojo įgaliotinio bendrai užsienio ir saugumo politikai sprendimą Nr. 31/2008 dėl Tarybos narių įgaliotų atstovų kelionių išlaidų apmokėjimo (7),

               —

               atsižvelgdamas į 2006 m. gegužės 17 d. Europos Parlamento, Tarybos ir Komisijos tarpinstitucinį susitarimą dėl biudžetinės drausmės ir patikimo finansų valdymo (8),

               —

               atsižvelgdamas į Darbo tvarkos taisyklių 77 straipsnį ir VI priedą,

               —

               atsižvelgdamas į Biudžeto kontrolės komiteto pranešimą (A7–0061/2013),

               1.

               atideda savo sprendimo, kuriuo Tarybos Generaliniam sekretoriui patvirtinama, kad Europos Vadovų Tarybos ir Tarybos 2011 finansinių metų biudžetas įvykdytas, priėmimą;

               2.

               pateikia savo pastabas toliau pateikiamoje rezoliucijoje;

               3.

               paveda Pirmininkui perduoti šį sprendimą ir rezoliuciją, kuri yra neatskiriama jo dalis, Europos Vadovų Tarybai, Tarybai, Komisijai, Europos Sąjungos Teisingumo Teismui, Audito Rūmams, Europos ombudsmenui bei Europos duomenų apsaugos priežiūros pareigūnui ir pasirūpinti, kad jie būtų paskelbti Europos Sąjungos oficialiajame leidinyje (L serijoje).

            Pirmininkas

         Martin SCHULZ

            Generalinis sekretorius

         Klaus WELLE

      (1)  OL L 68, 2011 3 15.

      (2)  OL C 348, 2012 11 14, p. 1.

      (3)  OL C 344, 2012 11 12, p. 1.

      (4)  OL C 348, 2012 11 14, p. 130.

      (5)  OL L 248, 2002 9 16, p. 1.

      (6)  OL L 298, 2012 10 26, p. 1.

      (7)  2002 m. liepos 22 d. sprendimas, susijęs su Tarybos darbo tvarkos taisyklėmis (OL L 230, 2002 8 28, p. 7).

      (8)  OL C 139, 2006 6 14, p. 1.

      EUROPOS PARLAMENTO REZOLIUCIJA
      2013 m. balandžio 17 d.
      su pastabomis, sudarančiomis neatskiriamą sprendimo dėl Europos Sąjungos 2011 finansinių metų bendrojo biudžeto įvykdymo patvirtinimo dalį, II skirsnis – Europos Vadovų Taryba ir Taryba
      EUROPOS PARLAMENTAS,

                  —

                  atsižvelgdamas į Europos Sąjungos 2011 finansinių metų bendrąjį biudžetą (1),

                  —

                  atsižvelgdamas į Europos Sąjungos 2011 finansinių metų konsoliduotąsias metines ataskaitas (COM(2012) 436 – C7-0226/2012) (2),

                  —

                  atsižvelgdamas į Audito Rūmų 2011 finansinių metų metinę biudžeto vykdymo ataskaitą kartu su audituotų institucijų atsakymais (3),

                  —

                  atsižvelgdamas į Audito Rūmų pagal Sutarties dėl Europos Sąjungos veikimo 287 straipsnį pateiktą 2011 finansinių metų sąskaitų patikimumo ir pagal jas atliktų operacijų teisėtumo ir tvarkingumo patikinimo pareiškimą (4),

                  —

                  atsižvelgdamas į Sutarties dėl Europos Sąjungos veikimo 314 straipsnio 10 dalį ir 317, 318 ir 319 straipsnius,

                  —

                  atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (5), ypač į jo 50, 86, 145, 146 ir 147 straipsnius,

                  —

                  atsižvelgdamas į 2012 m. spalio 25 d. Europos Parlamento ir Tarybos reglamentą (ES, Euratomas) Nr. 966/2012 dėl Sąjungos bendrajam biudžetui taikomų finansinių taisyklių ir kuriuo panaikinamas Tarybos reglamentas (EB, Euratomas) Nr. 1605/2002 (6), ypač į jo 164, 165 ir 166 straipsnius,

                  —

                  atsižvelgdamas į Tarybos Generalinio sekretoriaus-vyriausiojo įgaliotinio bendrai užsienio ir saugumo politikai sprendimą Nr. 31/2008 dėl Tarybos narių įgaliotų atstovų kelionių išlaidų apmokėjimo (7),

                  —

                  atsižvelgdamas į 2006 m. gegužės 17 d. Europos Parlamento, Tarybos ir Komisijos tarpinstitucinį susitarimą dėl biudžetinės drausmės ir patikimo finansų valdymo (TIS) (8),

                  —

                  atsižvelgdamas į Darbo tvarkos taisyklių 77 straipsnį ir VI priedą,

                  —

                  atsižvelgdamas į Biudžeto kontrolės komiteto pranešimą (A7–0061/2013),

                  A.

                  kadangi 2012 m. spalio 18–19 d. Europos Vadovų Tarybos išvadose nurodyta, kad reikėtų toliau nagrinėti demokratinio teisėtumo ir atskaitomybės klausimus;

                  B.

                  kadangi Parlamento Biudžeto kontrolės komitetas pirmą kartą analizuoja Europos Vadovų Tarybos administracinio biudžeto įgyvendinimą ir valdymą;

                  C.

                  kadangi visos Sąjungos institucijos privalo veikti skaidriai ir būti visiškai atskaitingos Sąjungos piliečiams už joms, kaip Sąjungos institucijoms, patikėtas lėšas;

                  1.

                  su pasitenkinimu pažymi, kad Audito Rūmai, atsižvelgdami į atlikto audito rezultatus, padarė išvadą, jog visų metų mokėjimuose, susijusiuose su institucijų ir įstaigų administracinėmis ir kitomis išlaidomis ir užbaigtuose 2011 m. gruodžio 31 d., nenustatyta reikšmingų klaidų;

                  2.

                  pažymi, kad Audito Rūmai į 2011 m. metinę ataskaitą įtraukė pastabas dėl Europos Vadovų Tarybos ir Tarybos viešųjų pirkimų procedūrų, susijusių su valymo paslaugomis ir tarnybinės aprangos bei batų pirkimu, kuriose nustatyta tam tikrų trūkumų taikant atrankos ir sutarčių sudarymo kriterijus;

                  3.

                  atkreipia dėmesį į Audito Rūmų pastabas pateiktus atsakymus ir pritaria Audito Rūmų rekomendacijoms, kad įgaliojimus suteikiantys pareigūnai, pasitelkdami tinkamas patikras ir geresnes gaires, turėtų tobulinti viešųjų pirkimų procedūrų rengimą, koordinavimą ir vykdymą; taip pat rekomenduoja griežčiau taikyti viešųjų pirkimų taisykles, kurių privalo laikytis visos Sąjungos institucijos;

                  4.

                  pažymi, kad 2011 m. Europos Vadovų Tarybai ir Tarybai buvo numatyta 506 842 003,08 EUR įsipareigojimų asignavimų (642 000 000 EUR 2010 m.), kurių panaudojimo rodiklis buvo 90 %, t. y. mažesnis nei 2010 m.; yra susirūpinęs, kad nepanaudotų lėšų rodiklis išaugo ir toliau išlieka didelis; ragina mažinti nepanaudotų biudžeto lėšų rodiklį ir stebėti įvykdytus pakeitimus ir siūlo nustatyti svarbiausių sričių, kaip antai delegacijų kelionių paketai, logistika ir vertimas žodžiu, pagrindinius veiklos rodiklius;

                  5.

                  pabrėžia vaidmenį, kuris Parlamentui suteiktas pagal Sutartį dėl Europos Sąjungos veikimo tvirtinant biudžeto įvykdymą;

                  6.

                  mano, kad Europos Vadovų Tarybos ir Tarybos biudžetai turėtų būti atskirti siekiant didesnio jų finansinio valdymo skaidrumo ir geresnės abiejų institucijų atskaitomybės;

                  7.

                  pažymi, kad priešingai, nei teigia Taryba, nėra jokio vadinamojo džentelmeniško Parlamento ir Tarybos susitarimo, susijusio su Tarybos biudžeto įvykdymo patvirtinimu;

                  8.

                  pakartoja, kad viliasi, jog Parlamentas gaus išsamią metinės veiklos ataskaitą, kurioje bus pateikta išsami visų žmogiškųjų išteklių, suskirstytų pagal kategoriją, tarnybos lygį, lytį, pilietybę ir profesinį mokymą, apžvalga; pabrėžia, kad Parlamento teisės tarnyba ir nepriklausomi teisės ekspertai sutinka, kad Parlamentas turi teisę gauti tokią informaciją;

                  9.

                  tikisi, kad Parlamentas gaus Tarybos vidaus sprendimus dėl biudžeto;

                  10.

                  ypač atkreipia dėmesį į vidaus audito 2011 m. rekomendacijas, susijusias su IT konsultantų sutartimis ir apsaugos sutartimis, ir reiškia susirūpinimą dėl jų, nes šiose srityse vis dar yra finansų valdymo ir viešųjų pirkimų procedūrų trūkumų;

                  11.

                  yra susirūpinęs dėl tolesnių veiksmų, susijusių su iki 2010 m. atliktu finansų auditu, dėl kurių liko neįgyvendintos kai kurios rekomendacijos dėl 2007, 2008 ir 2009 m. darbo programų; ragina Tarybą imtis konkrečių priemonių siekiant pagerinti tų rekomendacijų įgyvendinimą;

                  12.

                  atkreipia dėmesį į tai, kad Taryba ėmėsi priemonių siekdama gerinti pastato Europa projekto rezultatus, ir ypač į tai, kad sudarė nuolatinę grupę, skirtą projekto ir ataskaitų teikimo plano įgyvendinimui, taip pat dokumentų platformos sukūrimui stebėti;

                  13.

                  ragina Tarybą ne vėliau kaip 2013 m. liepos 1 d. pateikti raštišką paaiškinimą ir jame išsamiai nurodyti bendrą asignavimų, panaudotų pastatui Résidence Palace pirkti, sumą, biudžeto punktus, pagal kuriuos šie asignavimai buvo panaudoti, įmokas, kurios iki šiol sumokėtos, įmokas, kurias dar reikia sumokėti, ir pastato naudojimo paskirtį;

                  14.

                  atkreipia dėmesį į esminius 2011 m. biudžeto pokyčius dėl to, kad buvo įsteigta Europos išorės veiksmų tarnyba (EIVT) ir sumažintos išlaidos, numatytos Europos Vadovų Tarybos ir Tarybos veiklai;

                  15.

                  yra nusivylęs, kad EIVT įsteigimas nebuvo numatytas 2011 m. biudžete; atkreipia dėmesį į tai, kad reikėjo numatyti daugiau asignavimų siekiant pasirengti Kroatijos stojimui ir paremti Europos Vadovų Tarybos Pirmininko tarnybą;

                  16.

                  ragina Tarybą pateikti išsamią informaciją apie susitarimus dėl paslaugų lygio, sudarytus su EIVT, ir apie konkrečias administracijos modernizavimo priemones, kurių imtasi siekiant skatinti administracijos modernizavimą; mano, kad Tarybos žmogiškųjų išteklių valdymas buvo nepakankamai efektyvus;

                  17.

                  apgailestauja dėl to, kad Taryba ir toliau atsisako atsakyti į Parlamento klausimus, ir mano, kad siekiant veiksmingos Sąjungos biudžeto įgyvendinimo priežiūros reikia, jog Taryba norėtų vykdyti atvirą ir oficialų dialogą su Parlamento Biudžeto kontrolės komitetu; pabrėžia, kad reikia užtikrinti, jog abi institucijos būtų patenkintos bendradarbiavimu;

                  18.

                  pakartoja, kad Parlamentas vis dar laukia Tarybos atsakymo dėl veiksmų ir prašymo pateikti dokumentus, išdėstyto 2012 m. gegužės 10 d. Parlamento rezoliucijoje (9); ragina Tarybos Generalinį sekretorių pateikti raštu Parlamento komitetui, atsakingam už biudžeto įvykdymo patvirtinimo procedūrą, išsamius atsakymus į šiuos klausimus;

                  19.

                  pakartoja, kad Tarybos išlaidas būtina tikrinti taip pat, kaip ir kitų institucijų; mano, kad pagrindiniai šio tikrinimo elementai nustatyti 2012 m. spalio 23 d. Parlamento rezoliucijoje (10);

                  20.

                  apgailestauja, kad vykdant 2007, 2008, 2009 ir 2010 finansinių metų biudžeto įvykdymo patvirtinimo procedūras būta sunkumų, kilusių dėl Tarybos nebendradarbiavimo; pažymi, kad Parlamentas atsisakė patvirtinti Tarybos Generaliniam sekretoriui, jog Tarybos 2009 ir 2010 finansinių metų biudžetas įvykdytas, dėl priežasčių, nurodytų 2011 m. gegužės 10 d. (11), 2011 m. spalio 25 d. (12), 2012 m. gegužės 10 d. (13) ir 2012 m. spalio 23 d. (14) Parlamento rezoliucijose;

                  21.

                  primena, kad per derybas dėl persvarstyto Finansinio reglamento nepavyko susitarti dėl būdų, kuriais būtų galima patobulinti biudžeto įvykdymo patvirtinimo procedūrą; mano, kad, jei Taryba ir toliau atsisakys bendradarbiauti su Parlamentu, Parlamento Biudžeto kontrolės komitetas bus priverstas pradėti teikti Komisijai klausimus ir prašymus pateikti informaciją apie Tarybos biudžetą;

                  22.

                  pakartoja, kad Komisija 2011 m. lapkričio 25 d. atsakyme į Biudžeto kontrolės komiteto pirmininko laišką teigia, jog pageidautina, kad Parlamentas ir toliau tvirtintų, kaip tai darė iki šiol, kitų institucijų, įskaitant Tarybą, biudžeto įvykdymą, šį tvirtinimą atidėtų ar jo nesuteiktų;

                  23.

                  mano, kad pageidautina, jog Parlamentas naudotųsi savo įgaliojimais patvirtinti biudžeto įvykdymą pagal Sutarties dėl Europos Sąjungos veikimo 316, 317 ir 319 straipsnius, atsižvelgiant į jų dabartinį interpretavimą ir praktiką, būtent, patvirtinti biudžeto įvykdymą atskirai pagal kiekvieną biudžeto antraštinę dalį, kad būtų užtikrintas skaidrumas ir demokratinė atskaitomybė Sąjungos mokesčių mokėtojų atžvilgiu;

                  24.

                  apgailestauja dėl to, kad Taryba nėra pakankamai skaidri, ir pabrėžia, kad visos Sąjungos institucijos privalo laikytis tų pačių skaidrumo standartų; yra įsitikinęs, kad Parlamentas ir Taryba, kaip teisės aktų leidėjai, turėtų taikyti tokius pačius skaidrumo standartus, ir ragina Tarybą nedelsiant pagerinti savo veiklos rezultatus šioje srityje.

         (1)  OL L 68, 2011 3 15.

         (2)  OL C 348, 2012 11 14, p. 1.

         (3)  OL C 344, 2012 11 12, p. 1.

         (4)  OL C 348, 2012 11 14, p. 130.

         (5)  OL L 248, 2002 9 16, p. 1.

         (6)  OL L 298, 2012 10 26, p. 1.

         (7)  2002 m. liepos 22 d. sprendimas, susijęs su Tarybos darbo tvarkos taisyklėmis (OL L 230, 2002 8 28, p. 7).

         (8)  OL C 139, 2006 6 14, p. 1.

         (9)  OL L 286, 2012 10 17, p. 23.

         (10)  OL L 350, 2012 12 20, p. 71.

         (11)  OL L 250, 2011 9 27, p. 25.

         (12)  OL L 313, 2011 11 26, p. 13.

         (13)  OL L 286, 2012 10 17, p. 23.

         (14)  OL L 350, 2012 12 20, p. 71.